title: Juha Mäkikokko

text: Juha Mäkikokko (s. 15. kesäkuuta 1976 Muonio) on suomalainen lentopalloilija. Hän on edustanut urallaan Napapiirin Pallokettuja, Oulun Ettaa, Perungan Poikia, Salon Piivolleyta ja Raision Loimua. Hän on pelannut SM-liigassa syksystä 1996 lähtien ja voittanut urallaan yhden Suomen mestaruuden, yhden Suomen cupin sekä muita SM-mitaleja. Pituutta hänellä on 198 cm, ja pelipaikaltaan hän on keskitorjuja.


title: Juha Mäkikokko

text: Mäkikokko aloitti peliuransa pääsarjatasolla Napapiirin Palloketuissa kaudella 1996–1997. Hän voitti SM-pronssia kettujen riveissä kaudella 1999. Tämän jälkeen Mäkikko siirtyi pelaamaan vuodeksi Oulun Ettaan, josta hän palasi takaisin Rovaniemelle, mutta tällä kertaa SM-liigaan nousseeseen Perungan Poikiin. PerPo:ssa Mäkikokko taisteli kaudella 2001–2002 SM-hopeaa, jonka hän kirkasti kaudella 2003 uransa ensimmäiseksi suomenmestaruudeksi. Suomenmestaruuden jälkeen Mäkikokko muutti etelämmäksi ja siirtyi Salon Piivolleyhin.


title: Juha Mäkikokko

text: Salon Piivolleyssa Mäkikokko voitti Suomen Cupin kaudella 2003. Lisäksi hän saavutti joukkueessa kolme kertaa peräkkäin SM-hopeaa kausilta 2004, 2005 ja 2006. Kaudelta 2007 tuloksena oli SM-pronssi. Lisäksi hän saavutti Piivolleyssa kolme kertaa Suomen Cupin hopeaa kausilta 2004, 2006 ja 2007.


title: Juha Mäkikokko

text: Mäkikokko vaihtoi seuraa kaudeksi 2008 ja siirtyi Raision Loimuun. Syyskuussa 2009 Loimu purki sopimuksen ja Mäkikokko palasi Piivolleyhin.


title: Juha Mäkikokko

text: Mäkikokon tasaiselle luonteelle olisi ollut käyttöä myös maajoukkueessa, johon miestä on tuloksetta houkuteltu. Syynä kieltäytymiseen ovat olleet loukkaantumiset. Talvella 2006 Mäkikokko sanoi maajoukkuevalmentaja Mauro Berrutolle "ei" perheen takia, minkä jälkeen maajoukkueluotsit ovat päättäneet jättää hänet rauhaan. Mäkikokko sai täyteen 400 SM-liigaottelua 11. marraskuuta 2007.


title: Juha Mäkikokko

text: Parinsa Heikki Kiiskisen kanssa hän on menestynyt myös Suomen beachvolleykentillä.


title: Aira Sinervo

text: Aira Onerva Sinervo, kirjailijanimeltään Aira Brink, (7. syyskuuta 1914 Helsinki – 28. toukokuuta 1968) oli suomalainen kirjailija, runoilija, sanoittaja ja suomentaja. Sinervo johti Sirola-opistoa vuosina 1947–1952.


title: Aira Sinervo

text: Aira Sinervo syntyi vuonna 1914 Helsingissä työväenluokkaiseen perheeseen. Hänen isänsä Edvard Sinervo oli ammattiyhdistysaktiivi, joka joutui sisällissodan aikana piiloutumaan valkoisilta ja muuttamaan sittemmin perheineen turvaan isänsä kotipitäjään Laihialle. Sinervon vanhempia sisaria olivat poliitikko ja kirjailija Sylvi-Kyllikki Kilpi ja kirjailija Elvi Sinervo. Hänen puolisonsa oli runoilija Veikko Kolula.


title: Aira Sinervo

text: Sinervo valmistui ylioppilaaksi vuonna 1935 ja filosofian kandidaatiksi Helsingin yliopistosta vuonna 1943. Sisarensa Elvin ohella Aira Sinervo kuului toimintansa vuonna 1936 aloittaneen vasemmistolaisen kulttuuriyhdistys Kiilan perustajajäseniin ollen sen ensimmäinen sihteeri. Hän kirjoitti säännöllisesti yhdistyksen julkaisuihin. Vuonna 1943 "Kansan Lehdessä" työskennellyt Sinervo sai yhdeksän vuoden vankeustuomion Neuvostoliitosta saapuneen desantin auttamisesta. Hän vapautui jatkosodan jälkeen.


title: Aira Sinervo

text: Vuosina 1945–1946 Sinervo oli SNS-lehden toimitussihteeri ja 1946–1947 opintosihteeri Työväen Sivistysliitossa. Sinervo johti Sirola-opistoa vuodet 1947–1952, Paraisten työväenopistoa 1952–1955 ja Iisveden työväenopistoa 1955–1956. Hän johti myös Työväenteatteria sen lakkauttamiseen vuonna 1957 saakka, minkä jälkeen hän ryhtyi vapaaksi kirjailijaksi ja kääntäjäksi. Vuodesta 1962 kuolemaansa saakka Sinervo työskenteli Kansallismuseossa. Hän oli viimeisinä vuosinaan aktiivinen kirjallisuuskriitikko, suomentaja ja esseisti.


title: Aira Sinervo

text: Sotien jälkeen Sinervo kirjoitti useita kaunokirjallisia teoksia kirjailijanimellä Aira Brink. Hän kirjoitti sekä nuortenkirjoja että historiallisia romaaneja. Sinervon esikoisteos "Memmoin arvat" (1952) on tunnelmaltaan taianomainen ja sisältää fantasiakirjallisuuden elementtejä. Teos käsittelee kristinuskon ja pakanuuden yhteentörmäystä 1200-luvun Suomessa Hämeeseen ristiretkelle saapuvan piispa Tuomaan näkökulmasta. Kirja sijoittui toiseksi Tammen pohjoismaisessa nuortenkirjakilpailussa.


title: Aira Sinervo

text: Sinervon toinen teos "Velhojuuri" (1953) sijoittuu 1600-luvulle Pietari Brahen aikaan. Se kertoo espanjalaisesta aatelismiehestä, joka etsii kaukaa Pohjolasta spitaalin parantavaa yrttiä. Noitavainojen aikaiseen Suomeen ja mystiseen Kaukoitään sijoittuvan monivaiheisen pääjuonen taustalla kulkee viittaussuhde Pedro Calderón de la Barcan tunnettuun filosofiseen näytelmään "Elämä on unta" (1635).


title: Aira Sinervo

text: Vuonna 1959 ilmestyivät Sinervon teokset "Koirantassujen rapinaa" ja nuortenromaani "Tapahtui toukokuussa", joka kuvailee näkökulmanvaihdosten kautta 14-vuotiaiden luokkatoverusten kipeitä kokemuksia, koulukiusaamista sekä kuolemaa ja mielenterveyden järkkymistä lähipiirissä.


title: Aira Sinervo

text: Sinervon vuonna 1960 ilmestynyt kohua herättänyt romaani "Koskessa kolisten" kuvailee 1950-luvun vasemmistolaisuutta liikkeen sisältä käsin.


title: Aira Sinervo

text: Sinervon sanoituksista tunnetuimpia lienee Henrik Otto Donnerin säveltämä "Raja" Pepe & Paradise -yhtyeen levyllä "Niin vähän on aikaa".


title: Erle Stanley Gardner

text: Erle Stanley Gardner (1889-1970) oli yhdysvaltalainen lakimies ja tuottelias dekkarikirjailija. Hän julkaisi salapoliisiromaaneja myös salanimillä A. A. Fair, Kyle Corning, Charles M. Green, Carleton Kendrake, Charles J. Kenny, Les Tillray ja Robert Parr. Suomennoksia on tehty hänen omalla nimellään ja nimellä A. A. Fair kirjoittamistaan kirjoista.


title: Erle Stanley Gardner

text: Gardner opiskeli oikeustiedettä vain vuoden, mutta avasi pian oman toimiston, suoritti tarvittavat kokeet ja toimi vuosikymmeniä itseoppineena asianajajana.


title: Erle Stanley Gardner

text: Gardnerin mestarillisin luomus oli rikoksia ratkova asianajaja Perry Mason, josta hän kirjoitti yli 80 romaania. Perry Masonin menestyksen myötä Gardner saattoi vähentää kioskikirjallisuuden määrää.


title: Erle Stanley Gardner

text: Monet Perry Mason-kirjat ovat ilmestyneet suomeksi pehmeäkantisina Salama-sarjassa 1960-luvulla. Masonin seikkailuista tehtiin elokuvia ja televisiosarjoja, joita on nähty Suomenkin televisiokanavilla. Vuosina 1957–1966 filmatussa sarjassa pääosaa näytteli Raymond Burr.


title: Erle Stanley Gardner

text: Gardner kirjoitti nimellä A. A. Fair dekkarisarjaa, joka kertoo Cool & Lam -nimisestä yksityisetsivätoimistosta.


title: Stalker: Shadow of Chernobyl

text: S.T.A.L.K.E.R. : Shadow of Chernobyl on GSC Game Worldin kehittämä ensimmäisen persoonan ammunta- ja selviytymiskauhupeli. Peli julkaistiin Microsoft Windowsille vuonna 2007.


title: Stalker: Shadow of Chernobyl

text: Pelille on myös julkaistu esiosa "" vuonna 2008 ja jatko-osa "" vuonna 2009.


title: Stalker: Shadow of Chernobyl

text: Peli käyttää X-Ray-grafiikkamoottoria, joka mahdollistaa sen, että näytöllä näkyy parhaimmillaan miljoona polygonia samaan aikaan. Fysiikkamallinnuksesta huolehtii ODE ja sääefektit on myös otettu huomioon aurinkoineen ja myrskyineen. Pelialue on 30 neliökilometriä laaja Tšernobylin ydinvoimalaa ympäröivä vyöhyke () sisältäen muun muassa aavekaupunki Prypjatin ja itse Tšernobylin tuhoalueen. Edellä mainitut ovat hyvin alkuperäisen näköisiä. Pelin sisällä Prypjatissa esiintyy jopa ”ikuisiksi ajoiksi pysähtynyt maailmanpyörä”. Peliin suunniteltiin ajettavia ajoneuvoja, jotka kuitenkin jätettiin pois lopullisesta versiosta, mutta ne ovat ladattavissa eri modisivustoilta.


title: Stalker: Shadow of Chernobyl

text: S.T.A.L.K.E.R.-lyhenne tulee sanoista Scavengers, Trespassers, Adventurers, Loners, Killers, Explorers ja Robbers.


title: Stalker: Shadow of Chernobyl

text: Juoni perustuu Arkadi ja Boris Strugatskin kirjaan "" (1972), jonka tapahtumapaikka on siirretty Tšernobyliin.


title: Stalker: Shadow of Chernobyl

text:
On vuosi 2012. Tšernobylissä on tapahtunut toinen onnettomuus vuonna 2006. Tšernobylin ympäristöstä on tullut ”Zone”, eli niin sanottu ”Vyöhyke”, jota asuttavat radioaktiivisen säteilyn muuttamat mutantit ja alueelle tunkeutuvat ryöstelijät, murhaajat jne. Myös armeijalla on näppinsä mukana Vyöhykkeellä. He tutkivat säteilystä aiheutuneita vaikutuksia, joista voisi olla armeijalle paljon hyötyä. Armeija teettää Vyöhykkeellä omia salaisia kokeitaan, jotka käsittelevät arkoja aiheita, kuten kloonausta. Alue on ulkopuolisilta kielletty, mutta alueelle tunkeutuu paljon ihmisiä ("stalkereita", ), jotka keräävät arvokkaita esineitä, artefakteja, joihin on kohdistunut paljon radioaktiivisia säteilyjä, jonka seurauksesta niillä on kantajaansa erilaisia vaikutuksia, mutta osalla artefakteista on myös huonoja vaikutuksia. Pelissä pelaaja ohjaa muistinsa menettänyttä stalkeria, Marked Onea. Pelissä pelaajan on selvitettävä, kuka hän on ja otettavaa selvää menneisyydestään. Pelillä on seitsemän vaihtoehtoista loppua, jonka lopulta määrää täysin pelaajan oma pelityyli.
GameSpot antoi pelille arvosanaksi 8.5/10 arvostelussaan.


title: Stalker: Shadow of Chernobyl

text: IGN antoi pelille arvosanaksi 8.2/10 arvostelussaan.


title: Anna-Maja Henriksson

text: Anna-Maja Kristina Henriksson (o.s. "Forss", s. 7. tammikuuta 1964 Pietarsaari) on varatuomari ja poliitikko, kansanedustaja (rkp.) Vaasan vaalipiiristä. Hän toimi Suomen oikeusministerinä 2011–2015. Henriksson valittiin RKP:n puheenjohtajaksi 2016.


title: Anna-Maja Henriksson

text: Vuosina 2003–2004 Henriksson työskenteli 2. valtiovarainministerin Ulla-Maj Wideroosin erityisavustajana. Henriksson on opiskellut oikeustiedettä Helsingin yliopistossa. Hän on suorittanut oikeustieteen kandidaatin tutkinnon vuonna 1987 ja saanut varatuomarin arvon 1989. Kotikaupungissaan Pietarsaaressa Henriksson on toiminut kaupunginhallituksen puheenjohtajana vuosina 2001−2008 ja kaupunginvaltuuston puheenjohtajana vuodesta 2009. Valtuuston jäsenenä hän on ollut vuodesta 1997.


title: Anna-Maja Henriksson

text: Kevään 2011 hallitusneuvotteluissa Henriksson edusti RKP:ta harmaan talouden työryhmässä. Puolue vastusti talousrikosten rangaistusten koventamista ja esitti työryhmän muistiosta poistettavaksi kohtia, joissa viranomaisten välistä tiedonsaantia olisi vaadittu parannettavaksi ja pankkeja olisi velvoitettu selvittämään sijoittajien henkilöllisyys. "Helsingin Sanomat" piti RKP:n toimia harmaan talouden kitkemisen vesittämisenä, vaikkakin puolue sanoikin pitävän talousrikollisuuden torjuntaa tärkeänä. Harmaan talouden tutkija Markku Hirvosen mielestä RKP:n kannat johtuivat puolueen taustavaikuttajista, kuten suursijoittajista. Voima-lehden mukaan Henriksson kuitenkin luovutti neuvotteluvallan kriittisissä kysymyksissä liikemies Peter Storsjölle. Henrikssonin mukaan asiassa pitää ottaa huomioon naapurimaiden järjestelmät ja hallitusneuvotteluiden aikana "työ oli keskeneräinen"


title: Anna-Maja Henriksson

text: Huhtikuussa 2012 Henriksson ilmoitti pyrkivänsä puolueen puheenjohtajaksi väistyvän Stefan Wallinin jälkeen. Hän kuitenkin hävisi puoluekokouksen äänestyksessä europarlamentaarikko Carl Haglundille äänin 144–106. Maaliskuussa 2016 Henriksson ilmoitti asettuvansa puheenjohtajehdokkaaksi myös kesän 2016 puoluekokouksessa ja hänet valittiin puolueen puheenjohtajaksi Turun puoluekokoksessa 12. kesäkuuta 2016. Hän on ensimmäinen nainen tässä tehtävässä.


title: Anna-Maja Henriksson

text: Huhtikuussa 2016 Henriksson valittiin Svenska litteratursällskapet i Finlandin talousneuvostoon.


title: Anna-Maja Henriksson

text: Henrikssonin isoisä Vilho Kivioja oli kansanedustaja (ml.) 1929–1945.


title: Anna-Maja Henriksson

text: Henriksson jätti eduskunnalle lakialoitteen, jossa hän vaatii sukupuolta rangaistuksen koventamisen perusteeksi.


title: Stalker

text: Stalker voi tarkoittaa ainakin seuraavia asioita:


title: Carl Jacob Gardberg

text: Carl Jacob Reinhold Gardberg (16. marraskuuta 1926 Helsinki – 31. toukokuuta 2010 Helsinki) oli suomenruotsalainen arkeologi, historiantutkija ja tietokirjailija. Hän oli oppiarvoltaan filosofian tohtori (Åbo Akademi 1959). Hän toimi Turun kaupungin historiallisen museon johtajana 1960–1972, ja hänet nimitettiin Museoviraston ylijohtajaksi ja valtionarkeologiksi 1972; hän jäi virastaan eläkkeelle vuonna 1992.


title: Carl Jacob Gardberg

text: Gardberg kirjoitti useita teoksia paikallishistoriasta, muun muassa Porvoon, Turun ja Suomen keskiaikaisten linnojen historiasta, sekä kirjan "Santiago de Compostela: Matka Pyhän Jaakobin haudalle", joka kertoo pyhiinvaellusmatkoista Santiago de Compostelaan sekä historiallisten dokumenttien että kirjoittajan omien kokemusten valossa.


title: Perun varhaiskeraaminen kausi

text:
Perun varhaiskeraaminen kausi ("Alkujakso", "alkuperiodi", "alkuaika", "varhainen muotoutumisvaihe") on Perun rannikon ja ylängön
intiaanikulttuurin varhainen kehitysvaihe, jolloin saviastioiden tekotaito ja maissinviljely yleistyivät. Se oli noin 2000–900 eaa.


title: Perun varhaiskeraaminen kausi

text: Tällöin uusia suuria temppelikeskuksia ilmestyi laajalle alueelle Perun rannikolle eri jokilaaksoihin ja sisämaahan, ja aikaisemmat kasvoivat. Tämän ajan rakennelmat olivat Andien historian suurimpia. Kausi oli ns. U-temppeleiden ja pyöreiden syvennysten kulta-aikaa. Niissä järjestettiin ehkä muun muassa uhrirituaaleja maan ja meren jumalille, joissa uhrattiin myös ihmisiä. Laajan mittakaavan kasteluviljely alkoi, samoin kehitettiin kangaspuut. Tätä kautta edelsi Perun esikeraamisen kauden loppuvaihe. Yhteiskunnallinen eriarvoisuus näyttää lisääntyneen tällä kaudella.


title: Perun varhaiskeraaminen kausi

text: Merkittäviä alkujakson keskuksia olivat Mochelaakson Caballo Muerto, Casmajoen Sechin Alto,


title: Perun varhaiskeraaminen kausi

text: Rimac-jokilaakson La Florida, Lurin-jokilaakson Cardal ja Bolivian ylätasangon Chripa.


title: Perun varhaiskeraaminen kausi

text: Suuret U-temppelit keskittyivät Perun rannikon keskiosiin, mm. La Florida ja Garagay. Pohjoisempana oli enemmän katkaistuja pyramideja ja aukioita, jotka olivat myös U-muodossa, mutta toisella tavoin Casman laakson Cerro Sechin.. Cerro Sechínin sotilaiden kuvat viittaavat siihen että tuolloin olisi ollut valtioita. Metallinkäsittely alkoi, kultaa alettiin takoa noin 1500 eaa. sisämaassa.


title: Perun varhaiskeraaminen kausi

text:
Alkujakson keskukset sijaitsivat aina veden lähellä, koska saivat ravinnostaan huomattavan osan kalastamalla ja myös viljelemällä maata autiomaaoloissa.
Alkujakson alussa sosiaalinen kerrostuneisuus (ts ihmisten varallisuus- ja arvostuserot) näyttävät olleen pieniä mutta lisääntyneen loppua kohti. Näin siitä huolimatta, että rakennettiin suuria monumentteja. Saviastioiden tyylin paikallisuudesta päätellen Perun seudulla oli monia pieniä paikallisia keskuksia.


title: Perun varhaiskeraaminen kausi

text: Alkujakson keskuksissa oli katkaistuja pyramideja, U:n muotoisia temppeleitä ja pyöreitä, syvennettyjä pihoja sekä temppeleissä olevia kiviveistoksia - temppeliarkkitehtuurin piirteitä, jotka ovat esiintyneet Andeilla pitkään, mutta alkujakson rakennelmat olivat edeltäjiään suurempia, koska väestöä oli aikasempaa enemmän, ja nykyisiä rakennelmia saatettiin rakentaa entisten pohjalle. Pyramideissa oli muun muassa pylvässaleja, pylvässisäänkäyntejä ja porrastasanteita. Temppeleissä suuoritettiin moninaisia rituaaleja. Niistä osa oli julmia ihmisuhrauksia. Tämän voi päätellä mm. siitä, että Cerro Sechinin seinäkoristeissa näkyy katkottuja ruumiinjäseniä, muun muassa päitä. Ehkä uhratut olivat sotavankeja.


title: Perun varhaiskeraaminen kausi

text:
Typillisimmät suuret rakennukset olivat vastavirtaan, itään tai luoteeseen osoittavat U:n muotoisia temppeleitä. Ne koostuivat katkaistun pyramidin muotoisista tasanteista. U-kuvio muodostui korkeasta katkaistusta päätypyramidista, jonka huipulle vei luiska tai portaat, ja sen edessä olevan kentän sivuilla olevista pitkulaisista tasanteista.
Kentällä saattoi olla monesti U:n keskellä pyöreitä tai neiliömäisiä maahan upotettuja kenttiä. Pyramidimaisten tasanteiden huipulla oli rakennuksia. Sechin Altossa tyypillisen U:n edessä on upotettu pyöreä tasanne, ja sen perässä avoin kenttä, jonka edessä taas U:n sivuja muistuttavat pitkukaiset tasanteet, joiden keskellä olevalla kentällä oli pyöreä syvennys. U-keskuksia tunnetaan noin 20, rannikon keskuksille on tyypillistä niihin liittyvien töiden jättimäisyys. Huaca la Floridassa oli 1750-1650 eaa. tehty jopa 30 hehtaarin tasanteita.


title: Perun varhaiskeraaminen kausi

text: Casmanlaakso pohjoisessa näyttää olleen alkuajan keskus. Siellä yhdistyy kaksi jokea. Sen keskeisin osa oli Casmanlaakson keskus Cerro Sechin, Sechin Alto, Las Haldas. Laaksossa olivat myös Moxeque ja Huaca de los Reyes. Sechin Altossa oli viisi suurta U-aukiota. Las Haldasissa oli ainakin 400 m:n pituinen temppeli. Näissä suurissa keskuksissa eli ehkä tuhansia ihmisiä.


title: Perun varhaiskeraaminen kausi

text: Nimenomaan tälle vaiheelle tyypillisiä olivat Kotoshin Wayra Jirca-vaihe sekä Pacopampa, Huacaloma, Chanapata Cusco laaksossa ja Qaluy Titicacan lähellä. Chancaynlaakson San Jacinton pyramidi oli noin 2 miljoonaa kuutiometriä. Lähellä Callejon de Huaylasin laaksossa olivat La Galgada ja Huaricoto. Chavin de Huantar on Casmanlaakson lähettyvillä vuoristossa. Se lienee perustettu tuolloin. Näin Chavin voidaan tulkita varhaisen rannikon kulttuurin etäpesäkkeeksi. On kuitenkin muistettava, että Perussakaan ei ole tutkittu edes kaikkia löytöpaikkoja huolellisesti, joten varmaa kuvaa kultturin esiintymisestä joskus 1800 eaa. ei voida rakentaa.


title: Perun varhaiskeraaminen kausi

text:
Vuoriston esikeraamiset Kotosh ja La Galgada laajenivat, mutteivat niin paljon kuin rannikon yhteisöt.
Muutaman hehtaarin Kotosh sijaitsi sisämaassa Huanucojoen laaksossa, ja siihen liittyi uhraamiskultti. Se kukoisti noin 1400 eaa. Kotosh perustettiin jo esikeraamisella ajalla joskus 2500 tai 2200 eaa.


title: Perun varhaiskeraaminen kausi

text:
Alkujakso näyttää loppuneen dramaattisesti, Las Haldasin porrastyö jäi kesken noin 900-700 eaa. Kyse voi olla ilmastonmuutoksesta, joka ajoi kansan kapinaan vallassa ollutta pappisvaltaa vastaan, kun ruoka loppui, tai valloitusretkestä, jonka suoritti vihamielinen intiaanikulttuuri.
Näihin aikoihin maissin viljely alkoi Perun rannikolle.


title: Irwin Winkler

text: Irwin Winkler (s. 25. toukokuuta 1931 New York, New York, Yhdysvallat) on yhdysvaltalainen elokuvatuottaja ja -ohjaaja.


title: Irwin Winkler

text: Winklerin ura alkoi tuottajana vuonna 1967 "Ansa Elvikselle" -komedian myötä, jossa pääosaa näytteli Elvis Presley. Elokuvan taloudellinen menestys oli helpotus Winklerille, joka tuotti siitä lähtien yleensä kaksi tai kolme elokuvaa vuodessa. Normaalin Hollywood-viihteen lisäksi hän on hankkinut rahoituksen myös niin kutsutuille taide-elokuville, esimerkiksi "Mansikoita ja verta" (1970), Martin Scorsesen "New York, New York" (1977) ja "Mafiaveljet" (1990).


title: Irwin Winkler

text: Winkler on tuottanut noin 50 elokuvaa, ja hän on voittanut parhaan elokuvan Oscarin Sylvester Stallonen "Rocky"-nyrkkeilyelokuvasta vuonna 1976. Lisäksi hän on ollut ehdolla kolme kertaa: Scorsesen elokuvista "Kuin raivo härkä" ja "Mafiaveljet" sekä Philip Kaufmanin elokuvasta "Valiojoukko" (1983).


title: Irwin Winkler

text: Winklerin ura ohjaajana alkoi "Väärä totuus" -filmin myötä vuonna 1991. Hän vastasi myös elokuvan käsikirjoituksesta, joka perustui Abraham Polonskyn alkuperäistarinaan. Elokuvan pääroolissa nähtiin Robert De Niro ja ohjaaja Martin Scorsese vieraili näyttelijänä. Winkler oli elokuvastaan ehdolla Cannesin filmifestivaalien Kultaisen Palmun saajaksi.


title: Irwin Winkler

text: "Suurkaupungin yöt" -draama oli Winklerin toinen ohjaustyö, jonka pääroolissa nähtiin jälleen De Niro. Naispääosaa esitti Jessica Lange, joka oli vuotta aiemmin tehnyt "Cape Fear" -elokuvan De Niron kanssa. Elokuva oli uusintaversio vuoden 1950 samannimisestä klassikkoelokuvasta. Elokuva oli taloudellinen katastrofi, jonka tekemän tappion Winkler paikkasi vuonna 1995 valmistuneella elokuvallaan "The Net – verkko kiristyy", joka keräsi yli 110 miljoonan dollarin lipputulot maailmanlaajuisesti. Elokuvan pääosaa esitti Sandra Bullock. Elokuva sai vuonna 2006 jatko-osan, jonka ohjasi Winklerin poika Charles Winkler.


title: Irwin Winkler

text: Vuonna 1999 valmistunut "Ensi silmäyksellä" oli Winklerin uran neljäs ohjaustyö, jonka tekemiseen hän kulutti yli 60 miljoonaa dollaria. Val Kilmerin ja Mira Sorvinon esittämä draama sokeasta miehestä, joka saa näkönsä takaisin, ei kiinnostanut suurta yleisöä. Filmi teki Yhdysvalloissa vain parinkymmenen miljoonan dollarin tuloksen, mikä oli yllättävää ottaen huomioon filmin romanttisen sisällön. Kilmerin tähti oli kuitenkin jo himmentynyt.


title: Irwin Winkler

text: Winklerin seuraavaa ohjaustyötä saatiin odottaa vuoteen 2001 asti, jolloin valmistunut "Elämää rakentamassa" keräsi paremmat arviot kuin yksikään Winklerin aikaisempi ohjaustyö. Kevin Klinen esittämä draamakomedia toi Golden Globe -ehdokkuuden Hayden Christensenille. Elokuva oli uusintaversio vuoden 1993 japanilaiselokuvasta. Kline esiintyi myös Winklerin seuraavassa elokuvassa, "De-Lovelyssa". Elokuva kertoi Klinen esittämästä säveltäjä Cole Porterista. Elokuva sai kaksi Golden Globe -ehdokkuutta.


title: Irwin Winkler

text: Winklerin viimeisin ohjaustyö on vuonna 2006 valmistunut sotadraama "Home of the Brave", jonka päärooleissa esiintyivät Samuel L. Jackson, Jessica Biel ja Christina Ricci. Elokuva ei kerännyt kovinkaan ylistäviä arvosteluita, minkä vuoksi sitä ei levitetty elokuvateattereissa kolmea kopiota suuremmalla määrällä.


title: Irwin Winkler

text: Oscar-voittaja Irwin Winkler on naimisissa näyttelijätär Margo Winklerin kanssa, jolla on ollut pieniä rooleja useissa Winklerin tuottamissa elokuvissa. Pariskunnalla on yksi yhteinen lapsi. Winkler on myös kolmen ohjaajan isä: hänen poikansa David Winkler on ohjannut muun muassa elokuvat "Paluu Gracelandiin" (1998) ja "Devour" (2005). Adam Winkler on puolestaan ohjannut vain "Renegade"-televisiosarjaa. Charles Winkler on ohjannut jatko-osan isänsä "The Net" -elokuvalle, joka julkaistiin vuonna 2006 nimellä "The Net 2.0" suoraan DVD:lle. Hän on ohjannut myös "Rocky Marciano" -nimisen nyrkkeilyelokuvan televisiolevitykseen. Hän on naimisissa näyttelijätär Sandra Nelsonin kanssa.


title: Irwin Winkler

text: Irwin Winkler ei ole sukua näyttelijä-ohjaaja Henry "Fonzie" Winklerille.


title: Henri Toivoniemi

text: Henri Toivoniemi (s. 10. elokuuta 1976 Vantaa) on suomalainen entinen salibandymaalivahti, jota pidettiin aktiiviurallaan yleisesti maailman parhaana maalivahtina. Elokuussa 2014 Toivoniemi ilmoitti päättävänsä pelaajauransa.


title: Henri Toivoniemi

text: Hän pelasi kaudella 2012-2013 SSV:n joukkueessa numerolla 31 ja oli seuran, sekä Suomen maajoukkueen ykkösmaalivahti. Hän on pelannut 66 maaottelua.


title: Henri Toivoniemi

text: Toivoniemi syntyi Vantaan Hakunilassa ja sai salibandyoppinsa hakunilalaisessa AC HaKissa. Kaudella 2001–2002 hän pelasi Espoon Oilersissa ja voitti Suomen mestaruuden. Kolme seuraavaa kautta hän pelasi jälleen AC HaKi:ssa. Syksystä 2005 lähtien hän on edustanut SSV:tä, jonka maalivahtina hän voitti toisen Suomen mestaruutensa 2007. Hänet valittiin MM-kilpailujen tähdistökentälliseen Sveitsissä 2004, Ruotsissa 2006, Tšekissä 2008 ja Sveitsissä 2012


title: Henri Toivoniemi

text: Hänellä on kaksi vanhempaa veljeä: Petri Toivoniemi ja Jyrki Toivoniemi.


title: Henri Toivoniemi

text:
Kausi 2004–2005:
Ottelut 33,
pisteet 0+2=2,
jäähyt 2 min,
torjunnat 854,
päästetyt maalit 157,
torjunta-% 84.47%


title: Henri Toivoniemi

text:
Kausi 2005–2006:
Ottelut 32,
pisteet 0+1=1,
jäähyt 2 min,
torjunnat 618,
päästetyt maalit 122,
torjunta-% 83.51%,


title: Henri Toivoniemi

text:
Kausi 2006–2007:
Ottelut 22,
pisteet 0+0=0,
jäähyt 0 min,
torjunnat 460,
päästetyt maalit 74,
torjunta-% 86.14%


title: Henri Toivoniemi

text:
Kausi 2009–2010:
Ottelut 18,
pisteet 0+0=0,
jäähyt 0 min,
torjunnat 318,
päästetyt maalit 74,
torjunta-% 81.12%


title: Henri Toivoniemi

text:
Pudotuspelit 2009–2010:
Ottelut 11,
pisteet 0+0=0,
jäähyt 0 min,
torjunnat 223,
päästetyt maalit 30,
torjunta-% 81.82%


title: Henri Toivoniemi

text:
Kausi 2010–2011:
Ottelut 24,
pisteet 0+0=0,
jäähyt 0 min,
torjunnat 374,
päästetyt maalit 95,
torjunta-% 79.74%


title: Henri Toivoniemi

text:
Pudotuspelit 2010–2011:
Ottelut 13,
pisteet 0+0=0,
jäähyt 0 min,
torjunnat 231,
päästetyt maalit 57,
torjunta-% 80.21%


title: Kari-Matti Ratsula

text: Kari-Matti Ratsula on suomalainen salibandyn pelaaja. Kaudella 2010–2011 hän pelaa Ruotsin Superliigassa FC Helsingborgissa. Hänen pelipaikkansa on puolustaja.


title: Kari-Matti Ratsula

text: Suomen Salibandyliigassa Ratsula edusti pitkään SSV:tä. Hänellä on seitsemän SM-kultaa, kolme Suomen cupin voittoa sekä yksi seurajoukkueiden Euroopan-mestaruus.


title: Kari-Matti Ratsula

text: Suomen maajoukkueessa hän on pelannut 22 ottelua. MM-kilpailuista hän on voittanut pronssia.


title: John Birch Society

text: John Birch Society on yhdysvaltalainen vuonna 1958 perustettu antikommunistinen äärikonservatiivijärjestö. Järjestö kannattaa yksilönvapautta, Yhdysvaltojen eroamista YK:sta, rajoitettua hallintoa ja muita perinteisinä pitämiään amerikkalaisia arvoja. Järjestö on paleokonservatiivinen ja siksi vastustaa uuskonservatiivista ulkopolitiikkaa. Sen perusti makeistehtailija Robert H. Welch, Jr. eläkkeelle jäätyään. Järjestön nimen lähtökohtana toiminut John Birch oli kiinalaisten kommunistien 1945 tappama Yhdysvaltain maavoimien tiedustelu-upseeri. Sheila Byrd piti järjestöä rasistisena, mutta järjestö kiisti tämän.


title: John Birch Society

text: 1960-luvulla John Birch Societyn jäsenmäärä kohosi 70 000:een. Järjestö julkaisee lehteä nimeltä "The New American".


title: Alejo Carpentier

text: Alejo Carpentier y Valmont (26. joulukuuta 1904 Lausanne – 24. huhtikuuta 1980 Pariisi) oli kuubalainen kirjailija. Hän oli yksi ensimmäisistä maagisen realismin edustajista.


title: Alejo Carpentier

text: Carpentierin äiti oli venäläinen ja isä ranskalainen, ja hän puhuikin lapsena ranskaa ennen espanjan kielen oppimista. Hänet vietiin pikkulapsena Havannaan, Kuubaan. Carpentier lähti maasta 1928 mutta palasi 1959, minkä jälkeen hänestä tuli yksi Castron hallinnon diplomaateista.


title: Alejo Carpentier

text: Carpentierilta on suomennettu teokset "Kadotetut askeleet", "Valaistujen vuosisata", "Kadotetut askeleet," "Barokkikonsertto, Eroica" ja "Valtakunta tästä maailmasta."


title: Teijo

text: Teijo tarkoittaa seuraavia:


title: Chris Tsiprailidis

text: Chris Tsiprailidis (s. 12. huhtikuuta, Kreikka) on kreikkalaissyntyinen yhdysvaltalainen pokeriammattilainen. Ennen pokeriuraansa hän työskenteli kokkina ja jalkapalloilijana.


title: Chris Tsiprailidis

text: Tsiprailidisin lempinimi on "Syracuse Chris" (hän asuu New Yorkin Syracusessa).


title: Chris Tsiprailidis

text: Syyskuussa 2007 Tsiprailidiksen pokeriuran turnausansiot ylittivät 2,3 miljoonaa dollaria.


title: Margaret Murray

text: Margaret Alice Murray (13. heinäkuuta 1863 Kalkutta – 13. marraskuuta 1963) oli brittiläinen antropologi ja egyptologi, jonka kirjoitukset noituudesta ovat vaikuttaneet merkittävästi wiccan syntyyn. Yliopistouransa aikana Murray julkaisi useita teoksia. Hän osallistui kaivauksiin muun muassa Egyptissä vuosina 1902–1904, Maltalla 1921–1924 ja Petrassa 1937. Nykyisin hänet muistetaan pääasiassa kiistanalaisista noituutta käsittelevistä teoksistaan.


title: Margaret Murray

text: Kirjassa "The Witch-Cult in Western Europe" (1921) Murray esitti että noitavainojen kohteena olisivat olleet kristinuskolle uhkaksi koetut pakanalliset kulttimenot ja uskomukset, joita vanhaan uskoon tukeutuneet harjoittivat salaisesti. Murray mukaan muun muassa noitasapatti oli värittynyt kuvaus vanhojen uskonlahkojen kulttimenoista ja niissä nähdyt pienet miehet () olisivat olleet muinaisen kääpiöheimon viimeisiä olemassa olevia edustajia.


title: Margaret Murray

text: Norman Cohen on sittemmin osoittanut Murrayn käyttäneen lähteitä täysin mielivaltaisesti, eikä Murrayn teorioita enää pidetä tutkijoiden piirissä uskottavina. Murrayn kirjalla oli kuitenkin suuri vaikutus Gerald B. Gardneriin, joka on nykyisen wiccalaisuuden isä.


title: Happy Tree Friends

text: Happy Tree Friends (myös HTF) on Flash-animaationa toteutettu, aikuisyleisölle suunnattu synkän humoristinen komediasarja. Sarjan on luonut Mondo Mini Shows yhdessä Kenn Navarron kanssa.


title: Happy Tree Friends

text: Sarja kertoo värikkään lastensarjan tyyliin toteutetuista eläinystävistä, jotka ajautuvat päivittäisissä toimissaan aina eri tavoin hyvin väkivaltaiseen ja veriseen kuolemaan. Animaatiosarja on saavuttanut suurta suosiota maailmalla ja internetissä, mutta joitakin jaksoja on esitetty myös televisiossa muutamissa maissa. Sarjan väkivaltaisuuden takia sarja on kielletty esimerkiksi Venäjällä, ja onkin herättänyt runsaasti keskustelua erityisesti vanhempien keskuudessa. Sarjaa on tehty yhteensä kolme tuotantokautta (neljättä tehdään edelleen). Ensimmäinen jakso ilmestyi 24. joulukuuta 1999. Happy Tree Friendsistä on tehty spin-off-sarja "Ka-Pow!" Sarjasta on julkaistu muutamia erikoisjaksoja, jotka ovat usein eri tavoin animoitu ja sisältävät normaalista poikkeavia kohtauksia. Esimerkkinä jakso, "Ski Patrol", joka parodioi 1950-luvun animaatioita ja kommentaattoria.


title: Happy Tree Friends

text: Sarjasta on tehty myös videopeli nimeltä "".


title: Happy Tree Friends

text: Sarjassa on yhteensä 21 päähenkilöä. Hahmot ovat pastellinsävyisiä eläimiä, joista suurin osa on karhuja. Useimmilla hahmoilla on suuret talttahampaat (poikkeuksena Toothy, Lumpy, Sniffles ja Cro-Marmot), jotka näkyvät erityisen hyvin niiden hymyillessä sekä Pacman-hahmon muotoiset pupillit (poikkeuksena Lumpy ja Nutty). Sarjassa ei varsinaisesti puhuta, mutta juoni on helposti ymmärrettävissä. Suurimmaksi osaksi hahmot kiljuvat, nauravat tai puhuvat tekaistua kieltä. Joidenkin hahmojen on muutamissa jaksoissa kuitenkin kuultu sanovan jopa kokonaisia lauseita (esimerkiksi jaksossa, "Double Whammy" Lumpy sanoo selvästi: "You are feeling very sleepy." Myös jaksossa "Hide and Seek" Flippyn voidaan kuulla laskevan englanniksi kymmeneen. Hahmojen on kuultu myös kiroilevan (muun muassa Lumpy on tokaissut mumisten "What the f*ck?").


title: Happy Tree Friends

text: Cuddles on keltainen poikapupu, jolla on puputohvelit jalassa. Hän on toinen sarjaan luotu hahmo Shiftyn jälkeen. Cuddles on ihastunut Gigglesiin. Hän oli pääosassa jaksossa, "In a Jam". Lyhytjaksossa "Seize the day" selviää, että Cuddles on Handyn tapaan epileptinen. Hän on sitten kuollut 64 kertaa, mikä on kaikista eniten suhteutettuna muihin sarjan hahmoihin.


title: Happy Tree Friends

text: Giggles on vaaleanpunainen tyttömaaorava joka pitää rusettia päässään. Hän on ihastunut Cuddlesiin Fall Out Boy -yhtyeelle tehdyn musiikkivideon, "The Carpal Tunnel of Love" perusteella. Petunia on hänen paras ystävänsä, jonka kanssa hänet on nähty muun muassa myymässä sitruunamehua jaksossa, "Eyes cold lemonade". Cuddlesin lisäksi Giggles on ihastunut Lumpyyn jaksossa "By The Seat Of Your Pants" sekä The Moleen, Mimeen ja Cro-Marmotiin. Giggles yrittää suojella luontoa muiden hahmojen kanssa. Hän on kuollut 58 kertaa.


title: Happy Tree Friends

text: Toothy on pisamakasvoinen poikamajava, jolla on iso väli hampaissaan. Hän on hahmoista ensimmäinen, joka kuoli sarjassa ja kuuluisan Eye Candy -jakson päähenkilö. Hänen kuolemansa liittyvät usein silmiin tai pään seutuville. Toothylla on myös tapana itkeä äänekkäästi tuntiessaan kipua. Hän on ainoa hahmo, joka ei ole tähdittänyt televisiosarjan jaksoa. Hän ihailee Splendidiä, ja jaksossa "Remains to be Seen" hän pukeutuukin idolikseen. Hän on kuollut 56 kertaa.


title: Happy Tree Friends

text: Lumpy on sininen, pitkä ja äärimmäisen tyhmä hirvi, jonka sarvet ovat vääntyneet eri suuntiin. Käytetyin sekä uniikein hahmo sarjassa. Hän on tappanut enemmän hahmoja sarjassa kuin kukaan muu - useimmiten vahingossa. Lumpy on voitu jo nähdä ironisesti älykkyyskykyä tarvittavissa ammateissa, kuten lääkärinä ja terapeuttina. Lumpy asuu asuntovaunussa Flipyn naapurissa, ja hänellä on ollut pari kertaa oma maatila. Lumpy pitää golfin pelaamisesta. Hän on jopa niin kömpelö ja tyhmä, ettei edes Flippy saakaan häntä tapettua. Tämä seikka tulee myös ilmi jaksossa, "Hear Today, Gone Tomorrow". Lumpystä kuuroutuu hetkellisesti samaisessa jaksossa. Hän on kuollut 58 kertaa.


title: Happy Tree Friends

text: Sniffles on huippuälykäs ja kaikkitietävä keksijämuurahaiskarhu. Hän rakentelee keksintöjä, jotka kuitenkin useimmiten koituvat hänen omaksi kohtalokseen. Snifflesin kuolemat ovat useasti kaikkein raa'impia, ja hän yleensä kuoleekin hitaasti ja tuskallisesti. Sniffles yrittää saada kiinni muurahaisperhettä, mutta joutuu aina kuitenkin niiden tappamaksi. Kuolemat liittyvät usein kieleen tai sisäelimiin. Sniffles asuu metallista tehdyssä talossa, joka muistuttaa puuta. Hän on kuollut 47 kertaa.


title: Happy Tree Friends

text: Petunia on sininen tyttöhaisunäätä, joka pitää wunderbaumia kaulassaan ja kukkaa päässään. Hän on siivousfriikki, ja alkaa helposti hyperventiloida, mikäli jossain on likaa. Petunian siivousvimma paisui äärimmilleen jaksossa, "Wishy Washy", jossa koko hänen asuntonsa sotkeutui, esimerkiksi likavedestä. Petunia itsekin peittyi saastaan. Hän tappoi itsensä kuorimalla vain päästäkseen liasta eroon. Tämä kuolema on sarjan verisimpiä. Petunia on kuollut 49 kertaa.


title: Happy Tree Friends

text: Flaky on erittäin ujo ja pelokas piikkisikatyttö. Hänen nimensä tulee hilsettä muistuttavista hiutaleista, jotka varisevat hänestä kaikkialle. Flaky on allerginen pähkinöille kuten myös Flippy. Flaky viihtyy enemmän poikien seurassa, ja onkin yksi sarjan ystävällisimmistä hahmoista. Flippy-pelostaan huolimatta, hän tappoi tämän jaksossa, "Without a Hitch". Kuollut 37 kertaa.


title: Happy Tree Friends

text: Nutty sokerihumalainen ja heterokromaattinen vaaleanvihreä orava. Nutty kikattaa ja nauraa enemmän kuin puhuu. Hän puhui ainoan kerran jaksossa, "As You Wish". Hän tekee kaikkensa saadakseen makeisia, vaikka tämä yleensä johtaakin kuolemaan. Hän ei koskaan syö terveellisesti, ja lisää jokaiseen ruokaansa pussillisen sokeria. Nuttyn tunnistaa tikkareista päässään ja karkkitangosta vatsassaan. Nutty karkinhimostaan eroon jaksossa, "False Alarm", tosin hurahtaen seuraavaksi videopeleihin ja loppujen lopuksi hän päätyi taas karkkeihin. Hän on kuollut 33 kertaa.


title: Happy Tree Friends

text: Handy on työmiesmajava, jonka kädet ovat amputoitu. Kun tarvitaan käsiä Handy suuttuu, vaikka hän pärjääkin ilman käsiään. Hän on ainoa hahmo, jolla on pysyvä vamma sarjassa. Handy on myös Cuddlesin tavoin epileptikko, mikä käy ilmi jaksossa "In a Jam". Hän kuolee yleensä katkemalla tai lävistettynä. Kuollut 33 kertaa.


title: Happy Tree Friends

text: Pop ja Cub ovat karhuperhe. Pop on isäkarhu ja Cub hänen lapsensa. Popin vaimo on kuollut tuntemattomasta syystä. Pop on kovin vastuuton isä, vaikka rakastaakin poikaansa paljon. Hän tappaa poikansa aina vahingossa, joko ali- tai ylihuolehtivaisuudellaan, eikä itse kuole kovin usein. Kuolemia heillä on 17 (Pop) ja 41 (Cub).


title: Happy Tree Friends

text: Disco Bear on 1970-luvun discomusiikin suuri ystävä. Hän jopa flirttailee Petunian ja Gigglesin kanssa, vaikka kumpikaan heistä ei ole kiinnostunut Disco Bearista. Hän on kuollut 21 kertaa.


title: Happy Tree Friends

text: Russell on merirosvosaukko. Päässä hänellä on silmälappu, toinen käsi on koukku ja molemmat jalat puisia. Hän pitää kalastamisesta ja simpukoista, joista hänen nimensä tuleekin (engl. "mussel"). Russellin sanavarasto koostuu pääasiassa "Yar!"-huudahduksista. Russellin talo muistuttaa merirosvolaivaa. Hänellä pikaruokaravintola jaksossa "Mime to Five". Hän on Lumpyn hyvä ystävä. Russel on kuollut 23 kertaa.


title: Happy Tree Friends

text: Lifty ja Shifty ovat varastelevat pesukarhuveljekset. Heidät erottaa Shiftyn fedorahatusta. Hänen äänensä on myös hieman matalampi kuin Liftyn. Veljekset eivät koskaan esiinny yksin. Yleensä Shifty kuolee ennen Liftyä, paitsi jaksoissa, "Milkin It" ja "Who's to Flame?" Hänen kuolemansa ovat myös hitaampia ja tuskallisempia. Usein Shifty on myös se, joka määrää. Lifty joutuu tekemään "raskaimmat" työt. Molemmat ovat kuolleet 28 kertaa.


title: Happy Tree Friends

text: The Mole on sokea myyrä, jolla on aurinkolasit sekä kauneuspilkku nenän vieressä. Sokeuden lisäksi hän on myös mykkä. Vammoistaan huolimatta hän tekee töitä, joissa tarvirttaisiin hyvää näköä, kuten valokuvaamisessa ja parturoinnissa. Joissakin jaksoissa The Molella on kuulovamma, vaikkei hän olekaan täysin kuuro. The Mole asuu kumpareella, jossa on myös autotalli. Hän on asunut myös maan alla. The Mole kuolee paljon harvemmin kuin muut sarjan hahmot. Kuollut yhteensä 26 kertaa.


title: Happy Tree Friends

text: Mime on violetti poro-miimikko. Kuten Cro-Marmot ja The Mole, myös hänkään ei puhu mitään, joten muut hahmot eivät yleensä ymmärrä häntä. Puhumisen sijasta hän elehtii paljon. Mime on kuitenkin päästänyt muutamia hiljaisia sanoja jaksoissa, "Happy Trails," "Out of Sight"" ja "Out of Mime". Mime ajaa useimmiten yksipyöräisellä. Hän osaa pantomiimin lisäksi myös jonglöörata, niellä tulta ja muotoilla ilmapalloja. Hän asuu sirkusteltassa, jossa on näkymättömiä huonekaluja. Toisin kuin monet muut hahmot, Mime kuolee yleensä nopeasti ja ilman tuskia. Hänen vammansa ovat usein päässä. Kuollut 26 kertaa.


title: Happy Tree Friends

text: Cro-Marmot on jäätynyt, esihistoriallinen ja vihreä murmeli. Hän ei liiku tai puhu mitään, ja on sarjan ensimmäinen ei-animoitu hahmo. Huolimatta jäätyneestä tilastaan, hän pystyy jotenkin suoriutumaan jokapäiväisistä aktiviteeteista (esimerkiksi auton ajaminen, kitaransoittaminen, jäätelönmyynti, lumipallojenheittely ja trapetsitaiteilu) ilman ongelmia - tosin näitä ei koskaan nähdä suoraan. Jää myös suojaa häntä vaurioilta, joten hän on kuollut sarjassa hyvin harvoin. Cro-Marmot asuu iglussa, ja pitää surffaamisesta. Hahmolle on tehty oma erikoisjakso, joka on sarjalle epätyypilliseen tapaan animoitu (parodia 1950-luvun mustavalkoanimaatioista). Tässä lyhytpätkässä Cro-Marmot ei ole vielä jäätynyt. Hän on kuollut kuusi kertaa.


title: Happy Tree Friends

text: Splendid on super-liito-orava. Hän ei hallitse kykyjään ja aiheuttaa aina enemmän haittaa kuin hyötyä. Tästä hahmosta on tehty myös Spin off -sarja, jonka jaksoissa esiintyy tämän vihollinen, Splendont. Hänen ainoat kuolemansa olivat jaksoissa, "Gems the Breaks" ja "Class act". Splendid on kuollut siis kaksi kertaa.


title: Happy Tree Friends

text: Lammy on violetti lammas, jolla on mukanaan suolakurkku nimeltään Herra Pickles. Hän esiintyi ensimmäistä kertaa jaksossa, "A Bit of A Pickle". Lammy näkee Picklesin tekevän kaikkea, mitä muut eivät näe. Herra Pickels ei tapa muita hahmoja, vaan Lammy, kun hän luulee Picklesin tappavan ja menee estämään tätä. Lammy on kuollut 2-6 kertaa.


title: Happy Tree Friends

text: Flippy on barettiin, armeijan vihreisiin ja tunnuslevyyn pukeutunut vihreä karhu. Flippy on sarjan yksi kilteimmistä hahmoista, ja suosituin fanien keskuudessa. Flippy on Vietnamin sodan veteraani ja Flakyn kanssa allerginen pähkinöille ja Mimelle. Flippy asuu väestönsuojassa, joka sijaitsee Lumpyn naapurissa. Disco Bearin tavoin Flippy on hyvin rikas, mikä käy ilmi jaksossa, "Easy for You to Sleigh". Flipyn suosituksi tekee tämän posttraumaattinen stressihäiriö eli takaumat, jotka sota aiheutti hänelle. Aina kun hän kuulee, tuntee, näkee tai haistaa jotain sodasta muistuttavaa (esimerkiksi aseen laukauksilta kuulostavia ääniä), hän "tulee hulluksi". Silloin hänen äänensä muuttuu korkeasta matalaksi, talttahampaat torahampaiksi ja silmiin syttyy mielipuolinen katse. Flippy tappaa kaikki lähellään olevat uskoen, että on yhä sodassa. Hän rauhoittuu vasta tapettuaan kaikki, tai kuullessaan jonkin voimakkaan äänen. Hän voitti toisen persoonansa jaksossa, "Autopsy Turvy / Double Whammy Part 2," mutta kuoli samaisessa jaksossa. Hän on tappanut Splendidiä lukuun ottamatta jokaisen hahmon ainakin kerran. Sarjassa Ka-Pow! Flippyn toisen persoonan nimeksi mainitaan FliqPy. Flippy on kuollut 5 kertaa ja tämän alter ego 4 kertaa.


title: Happy Tree Friends

text: Truffles on sininen sika, joka oli toinen ehdokas Vote or die -äänestyksessä, jossa katsojat saivat äänestää joko hänet tai Lammyn sarjan uudeksi hahmoksi. Lammy voitti äänestyksen, joten Trufflesia ei ole käytetty juuri koskaan. Hän on esiintynyt vain kaksi kertaa sarjassa (elävänä ja kuolleena), noin 2 sekuntia (3. tuotantokauden 70. jakso, "Clause for Concern" ja 75. jakso "All in Vein").


title: Happy Tree Friends

text: Buddhist Monkey on buddhalainen apina, joka on esiintynyt vain kolmessa jaksossa. Hän on taitava taistelija. Buddhist Monkeyta ei nähdä kuin erikoisjaksoissa sekä Ka-Pow! -sarjassa. Karhuninjat ja heidän johtajansa yrittävät tappaa hänet. Hän puolustaa henkensä uhalla asioita, jotka ovat hänelle todella tärkeitä eli kukkaa ja kirjaa. Hän on sarjan ainoa hahmo, joka ei ole vielä kertaakaan kuollut.


title: Nyy

text: Nyy (isona kirjaimena Ν, pienenä ν, , ) on kreikkalaisen kirjaimiston 13. kirjain. Sen äännearvo on sekä muinaiskreikassa että nykykreikassa . Kreikkalaisissa numeroissa nyyn lukuarvo on 50.


title: Nyy

text: Latinalaisessa kirjaimistossa nyytä vastaa kirjain N/n ja kyrillisessä kirjaimistossa kirjain Н/н. Suomen kieleen nyy translitteroidaan sekä muinaiskreikasta että nykykreikasta "n".


title: Nyy

text: Nyy on kehittynyt foinikialaisen kirjaimiston kirjaimesta ("nun").


title: Nyy

text: Arkaaisissa kirjaimistoissa nyy oli usein peilikuva nykyiseen muotoonsa nähden. Kirjain esiintyi kaikissa paikallisissa kreikkalaisissa kirjaimistoissa, ja oli suuntaa lukuun ottamatta niissä yleensä suhteellisen samannäköinen.


title: Nyy

text: Epigrafisissa lähteissä nyystä esiintyy muun muassa seuraavanlaisia variantteja:


title: Kappa (kirjain)

text: Kappa (isona kirjaimena Κ, pienenä κ, , ) on kreikkalaisen kirjaimiston kymmenes kirjain. Sen äännearvo on sekä muinaiskreikassa että nykykreikassa . Kreikkalaisissa numeroissa kapan lukuarvo on 20.


title: Kappa (kirjain)

text: Latinalaisessa kirjaimistossa kappaa vastaa kirjain K/k ja kyrillisessä kirjaimistossa kirjain К/к. Suomen kieleen kappa translitteroidaan sekä muinaiskreikasta että nykykreikasta "k". Moniin muihin kieliin, kuten englannin kieleen, kappa translitteroidaan muinaiskreikasta "c".


title: Kappa (kirjain)

text: Kappa on kehittynyt foinikialaisen kirjaimiston kirjaimesta ("kaf").


title: Kappa (kirjain)

text: Arkaaisissa kirjaimistoissa kappa oli usein peilikuva nykyiseen nähden foinikialaisen esikuvan tavoin, ja sen sakarat osoittivat vasemmalle. Myöhemmin kirjain kääntyi nykyiseen asentoonsa. Kappa oli käytössä kaikissa paikallisissa kreikkalaisissa kirjaimistoissa, ja se oli niissä suuntaa lukuun ottamatta yleensä suhteellisen saman muotoinen.


title: Kappa (kirjain)

text: Epigrafisissa lähteissä kapasta esiintyy muun muassa seuraavanlaisia variantteja:


title: Ksii

text: Ksii (isona kirjaimena Ξ, pienenä ξ, , ) on kreikkalaisen kirjaimiston 14. kirjain. Sen äännearvo on sekä muinaiskreikassa että nykykreikassa . Kreikkalaisissa numeroissa ksiin lukuarvo on 60.


title: Ksii

text: Latinalaisessa kirjaimistossa ksiitä vastaa kirjain X/x. Suomen kieleen ksii translitteroidaan muinaiskreikasta "ks" ja nykykreikasta "x". Monissa muissa latinalaista kirjaimistoa käyttävissä kielissä, kuten englannissa, ksii translitteroidaan aina kirjaimella "x".


title: Ksii

text: Ksii on kehittynyt foinikialaisen kirjaimiston kirjaimesta ("samekh").


title: Ksii

text: Ksii esiintyi useimmissa paikallisissa kreikkalaisissa kirjaimistoissa, mutta sen muodossa oli paljon vaihtelua. Monissa kirjain muistutti alun perin foinikialaista esikuvaansa, jossa oli yksi pystyviiva ja kolme poikkiviivaa. Myöhemmin se kehittyi muotoon, jossa olivat jäljellä vain poikkiviivat. Joissakin kirjaimistoissa ksii esiintyi muodossa, joka muistuttaa nykyistä X-kirjainta latinalaisessa kirjaimistossa, johon se kopioitui tässä muodossa. Kyseinen muoto tunnetaan muun muassa Aitolian, Epeiroksen, Arkadian, Lakonian ja Eliin kirjaimistoista.


title: Ksii

text: Joissakin kirjaimistoissa ksii muistutti puolestaan pystyristiä tai +-merkkiä. Kaikissa paikallisissa kirjaimistoissa ksiitä ei alun perin käytetty, vaan [ks]-äänne esitettiin kirjaimilla eli käyttämällä khiitä ja sigmaa.


title: Ksii

text: Epigrafisissa lähteissä ksiistä esiintyy muun muassa seuraavanlaisia variantteja:


title: Omikron

text: Omikron (isona kirjaimena Ο, pienenä ο, ) on kreikkalaisen kirjaimiston 15. kirjain. Sen äännearvo on sekä muinaiskreikassa että nykykreikassa lyhyt o-äänne , mitä merkitsee myös sen nimi (, ”pieni o”), siinä missä oomega merkitsi alun perin pitkää o-äännettä (, ”suuri o”). Kreikkalaisissa numeroissa omikronin lukuarvo on 70.


title: Omikron

text: Latinalaisessa kirjaimistossa omikronia vastaa kirjain O/o ja kyrillisessä kirjaimistossa kirjain О/о. Suomen kieleen omikron translitteroidaan sekä muinaiskreikasta että nykykreikasta "o".


title: Omikron

text: Omikron on kehittynyt foinikialaisen kirjaimiston kirjaimesta ("ajin").


title: Omikron

text: Omikron oli käytössä kaikissa paikallisissa kreikkalaisissa kirjaimistoissa ja muistutti niissä yleensä aina foinikialaista esikuvaansa ollen ympyrän muotoinen. Poikkeuksia olivat muun muassa Paroksen ja Thasoksen kirjaimistot, joissa omikron muistutti enemmän myöhempää oomegaa, sekä Meloksen ja eräiden muiden eteläisten Kykladien polisten kirjaimistot, joissa omikron muistutti myöhempää C-kirjainta latinalaisessa kirjaimistossa.


title: Omikron

text: Epigrafisissa lähteissä omikronista esiintyy muun muassa seuraavanlaisia variantteja:


title: Omikron

text: Tietokoneissa omikron koodataan eri merkistöissä seuraavasti:


title: Léon Bakst

text: Lev Samoilovitch Rosenberg (), yleisemmin Léon (Nikolaievitch) Bakst () (9. toukokuuta 1866 Grodno, Valko-Venäjä – 27. joulukuuta 1924 Rueil-Malmaison), oli ranskalaistunut valkovenäläinen taidemaalari, lavastaja ja pukusuunnittelija.


title: Léon Bakst

text: Lev Rosenberg (Léo Bakst) syntyi nykyisen Valko-Venäjän alueella keskiluokkaiseen juutalaisperheeseen. Päästyään lukiosta hän opiskeli Pietarin taideakatemiassa, mutta samalla hän työskenteli osapäiväisesti kirjankuvittajana.


title: Léon Bakst

text: Bakst muutti nimensä Rosenberg ensimmäisen näyttelynsä yhteydessä 1889 nimeksi Bakst, joka perustui hänen äitinsä tyttönimeen Baxter. Hän esitteli töitään 1890-luvun alkupuolella vesivärimaalareiden yhdistyksen järjestämissä näyttelyissä. Hän oleskeli 1893–1897 Pariisissa, missä hän opiskeli Académie Julianissa, mutta hän vieraili kuitenkin usein Pietarissa. 1890-luvun puolivälissä hänestä tuli jäsen kirjailijoiden ja taiteilijoiden muodostamaan yhteisöön, jonka perustajina olivat Sergei Djagilev sekä Alexandre Benois, ja tämä yhteisö muodosti myöhemmin Mir iskusstva –nimisen taidesuuntauksen.


title: Léon Bakst

text: Vuonna 1889 Bakst perusti yhdessä Sergei Djagilevin kanssa vaikutusvaltaisen aikakauslehden "Mir Iskusstva" (). Lehden sivuilla oli Bakstin grafiikkaa, ja nämä näytöt kohottivat hänet myös suuren yleisön tietoisuuteen.


title: Léon Bakst

text: Bakst jatkoi taiteellista työskentelyään ja maalasi myös muotokuvia "Filipp Malyavin" (1899), "Vasily Rozanov" (1901), "Andrei Bely" (1905) sekä "Zinaida Gippius" (1906). Hän työskenteli myös suuriruhtinas Vladimir Aleksandrovitsin lasten taideopettajana. Vuonna 1902 hän sai tilauksen keisari Nikolai II:lta, ja näin syntyi Pariisissa maalaus "Venäläisten merimiesten tapaaminen".


title: Léon Bakst

text: Vuonna 1898 Bakst asetti teoksiaan esille Djagilevin järjestämässä ensimmäisessä suomalaisten ja venäläisten taiteilijoiden näyttelyssä, joka oli osa Maailman taiteen näyttelyä. Myös Münchenissä hän osallistui näyttelyyn, jonka teemana ja järjestäjänä oli Venäläisten taiteilijoiden yhdistys.


title: Léon Bakst

text: Vuoden 1905 vallankumouksellisen liikehdinnän aikana Bakst työskenteli eri lehtien, kuten "Zhupel", "Adskaja Pochta" ja "Satyricon", avustajana ja myöhemmin hän avusti myös taidelehteä "Apollon".


title: Léon Bakst

text: Bakst työskenteli 1900-luvun ensimmäisen vuosikymmenen loppupuolella eritoten näyttämötaiteen eli lavastamisen ja pukusuunnittelun parissa. Hän työsti joukon kreikkalaisia tragedioita, ja vuonna 1908 hän sai nimeä Djagilevin johtaman Ballets russes'n suunnittelijana. Hänen toteutti esimerkiksi baletit "Cleopatra" (1909), "Seherazade" (1910), "Carnaval" (1910), "Narcissus" (1911) sekä "Daphnis et Chloé" (1912). Koko tämän ajan hän asui Euroopassa, koska juutalaisena hänellä ei ollut oikeutta asua vakituisesti oman seurakuntansa ulkopuolella.


title: Léon Bakst

text: Venäjällä oleskelunsa aikana hän opetti kuuluisassa Zvantsevan koulussa, ja yksi hänen oppilaistaan oli Marc Chagall vuosina 1908–1910. Heidän suhteensa rikkoutui vuonna 1910, sillä Bakst kehotti Chagallia olemaan matkustamatta Pariisin. Siellä näet siitä aiheutuisi nuorelle maalarille vain taiteellisia harmeja, ja taloudellisesti olisi mahdollista kokea jopa nälkäkuolema.


title: Léon Bakst

text: Vuonna 1914 Bakst valittiin jäseneksi Venäjän Keisarilliseen taideakatemiaan. Vuonna 1918 hän katkaisi suhteensa Sergei Djagileviin ja hänen Venäläiseen balettiinsa. Hän kuoli vuonna 1924 keuhkotautiin. Hänen hautansa sijaitsee Pariisissa Batignollesin hautausmaan osastossa numero 25.


title: Kobuk Valleyn kansallispuisto

text: Kobuk Valleyn kansallispuisto () on kansallispuisto napapiirin pohjoispuolella Alaskan luoteisosassa Yhdysvalloissa. 2. joulukuuta 1980 perustettu puisto on pinta-alaltaan 6 757 neliökilometrin laajuinen, ja sitä hallinnoi National Park Service. Gates of the Arcticin kansallispuisto sijaitsee noin 50 kilometrin päässä puistosta. Kobuk Valley on Yhdysvaltain vähiten vierailtu kansallispuisto.


title: Kobuk Valleyn kansallispuisto

text:
Kobuk Valley on tunnettu karibuistaan. Lähes 400 000 karibua muuttaa vuosittain puiston läpi matkallaan lämpimämmille seuduille. Talvella ne oleskelevat puiston eteläpuolen Waring-vuorten liepeillä, ja kesäisin ne asustavat puiston pohjoisilla Baird-vuorilla. Matkallaan kansallispuiston laidalta toiselle ne joutuvat ylittämään Kobuk-joen. Puisto tunnetaan myös hiekkadyyneistään, joita kutsutaan nimellä Great Kobuk Sand Dunes (). Ne ovat peräisin viime jääkaudelta, jolloin jäätiköt kuljettivat hiekkaa mukanaan alueelle.
Alaskan dyynien sisustojen on pitkään tiedetty olleen kosteita, mutta Kobuk-joella 2003–2008 työskennellyt tutkijaryhmä yllättyi, kun löysi syksyllä dyynien sisustasta vettä eikä routaa. Kesällä dyynien pinnan lämpötila voi olla jopa noin 30 °C.


title: Can Kim Hua

text: Can Kim "CK" Hua (s. 7. heinäkuuta, Vietnam) on vietnamilaissyntyinen yhdysvaltalainen pokeriammattilainen. Can Kim Hua on yksi tämän hetken aktiivisimmista turnauspelaajista, joka on 2000-luvulla ollut rahasijoilla yli sadassa turnauksessa.


title: Can Kim Hua

text: Elokuussa 2002 Can Kim Hua oli World Poker Tourin ensimmäisellä kaudella Legens of Poker -turnauksen viides. Samalla sijalla hän oli seuraavalla WPT-kaudella World Poker Openissa. Lokakuussa 2006 hän saavutti kolmannen kerran WPT:n finaalipöydän ollen kuudes Festa Al Lagon turnauksessa.


title: Can Kim Hua

text: World Series of Pokerissa (WSOP) Hua on parhaimmillaan ollut neljäs vuonna 2005 1 500 dollarin no limit hold'em -turnauksessa. Allen Cunninghamin voittamassa kisassa Hua ansaitsi 200 395 dollaria.


title: Can Kim Hua

text: Can Kim Huan toistaiseksi arvokkain turnausvoitto on Borgata Poker Openin ykköstila syyskuulta 2004. Ykköspalkinto oli 192 030 dollaria. Saman vuoden helmikuussa hän voitti L. A. Poker Classicissa ja ansaitsi 184 815 dollaria. Molemmat olivat 1 500 dollarin sisäänoston no limit hold'em -turnauksia.


title: Can Kim Hua

text: Elokuussa 2007 Can Kim Huan pokeriuran turnausansiot ylittivät 2,4 miljoonaa dollaria.


title: Perunasose

text: Perunasose (tunnetaan myös muun muassa nimillä "perunamuusi", "perunamuussi", "perunamuhennos", "pottuvoi" ja "mokko") on perunoista soseuttamalla tehty ruokalaji.


title: Perunasose

text: Yleisesti perunasoseeseen lisätään lämmintä maitoa, jonka tarkoitus on pitää sose lämpimänä. Lisäksi perinteisesti soseeseen lisätään voita ja suolaa, jonka tarkoitus on peittää perunoiden "veden makua". Sosetta voi maustaa myös mielen mukaan, esimerkiksi paistetulla tai raa´alla sipulilla, tillillä tai muskottipähkinällä.


title: Perunasose

text: Suomessa perinteisesti perunasoseen kanssa nautitaan muun muassa poronkäristystä, karjalanpaistia ja lihapullia.


title: Perunasose

text: Aiemmin perunasosetta on nautittu myös leivän päällä voin korvikkeena, kun voin saatavuus tai hinta on rajoittanut sen käyttöä. Perunasosetta käytetään myös muun muassa perunarieskan ja karjalanpiirakoiden ainesosana.


title: Perunasose

text: Perunasosetta on saatavina valmiina jauheena, johon lisätään vettä tai maitoa. Sitä on saatavilla myös eines- ja pakastetuotteena.


title: Amesbury

text: Amesbury on kaupunki Englannissa Wiltshiren kreivikunnassa 13 kilometriä pohjoiseen Salisburysta. Siellä on noin 28 000 asukasta. Stonehenge sijaitsee Amesburyn liepeillä.


title: Amesbury

text: Vuonna 2002 Amesburyssä tehtiin tähän asti suurin pronssikautinen löytö Britanniassa. Kaivauksissa löydettiin kahden yläluokan miehen jäännökset ja yli 100 esinettä joihin lukeutuu esimerkiksi nuolenkärkiä, kupariveitsiä ja kultaisia korvariipuksia. Hauta tunnetaan nimellä "Amesbury Archer".


title: Amesbury

text:
Runsaan kilometrin päässä länteen kaupungista on rautakauden aikainen umpeenkasvanut kumpulinnoitus. Linnoitus tunnetaan paikallisesti nimellä "Vespasian's Camp", joka juontaa nimensä roomalaisesta kenraalista ja hallitsijasta, jonka johtama sotaretki kulki alueen läpi.
1600-luvun kartoissa Amesbury tunnettiin nimellä "Ambersbury" josta on päätelty, että se on nimetty Ambrosius Aurelianuksen mukaan, joka oli roomalaisbrittiläisen vastarinnan johtaja sakseja vastaan 400-luvulla. Amesbury on myös liitetty kuningas Arthurin legendaan: nunnaluostari jonne Guinevere vetäytyi legendan mukaan sijaitsi Amesburyssa.


title: Siilinjärven Pesis

text: Siilinjärven Pesis (SiiPe) on 1987 perustettu, tunnettu siilinjärveläinen pesäpalloseura. SiiPe perustettiin jatkamaan aikaisemman Siilinjärven Ponnistuksen (perustettu 1907) pesäpallojaoston toimintaa.


title: Siilinjärven Pesis

text: SiiPen naiset voittivat Suomen mestaruuden kaudella 1999. Miesten edustusjoukkueen toiminta siirtyi Puijon Pesiksen alaisuuteen 1999. Seura käynnisti kuitenkin miesten edustusjoukkueen toiminnan uudelleen loppuvuodesta 2007. Vuoden 2013 lokakuussa Pesäpalloliiton kilpailun johtoryhmä myönsi SiiPen miesjoukkueelle paikan Ykköspesikseen kaudelle 2014, näin ollen SiiPen miesten edustusjoukkue pelaa Ykköspesistä.


title: Siilinjärven Pesis

text: SiiPe on vuosina 2012 ja 2013 ollut lisenssimäärissä mitattuna Suomen suurin pesäpalloseura. Kunnianosoituksena ansiokkaasta juniorityöstä seura palkittiin 23.11.2013 Pesäpallokauden päätöstapahtumassa Jyväskylän Paviljongissa Vuoden Junioriseurana. SiiPe ylsi finaalin Valo ry:n järjestämässä Vuoden Sinettiseura -kilpailussa vuonna 2013. SiiPen tyttöjen ja poikien A-G -juniorijoukkueissa on yhteensä noin 400 pelaajaa.


title: Siilinjärven Pesis

text: SiiPen kotikenttä on Manttu. Kenttä on kuuluisa heti kakkosrajan takaa alkavasta jyrkästä rinteestään, joka tunnetaan nimellä ""Mantun monttu"". Vuonna 2013 SiiPe rakennutti toisen pesäpallokentän vanhan Saharan kentän tilalle. Tuon kentän nimeksi annettiin POP Areena.


title: Siilinjärven Pesis

text: Kärkilyöntikuningas:


title: Siilinjärven Pesis

text: Etenijäkuningatar:


title: Siilinjärven Pesis

text:
Kärkilyöntikuningatar:
Vuoden jokeri:


title: Siilinjärven Pesis

text: Vuoden lukkari:


title: Siilinjärven Pesis

text:
Vuoden pesäpalloilija:
Vuoden tulokas:


title: Siilinjärven Pesis

text: Kultainen maila:


title: Siilinjärven Pesis

text:
Kultainen räpylä:
Vuoden pelinjohtaja:


title: Warminster

text: Warminster on kaupunki läntisessä Wiltshiressä Englannissa A36-tien varressa Fromen ja Westburyn lähettyvillä. Sen asukasluku on noin 20 000 ja se kuuluu Länsi-Wiltshiren piirikuntaan. Se on ranskalaisen Flersin ystävyyskaupunki. Kaupungissa on rautatieasema.


title: Warminster

text: Alue asutettiin saksien hallintokautena, vaikka siellä on viitteitä vielä vanhemmastakin asutuksesta, muun muassa rautakautinen mäkilinna Battlebury Camp sekä Cley Hill. Jälkimmäinen on National Trustin tukema ja suojelema.


title: Warminster

text: Kaupungin varallisuus kasvoi villakaupan johdosta myöhäiskeskiajalla, ja sen ansiosta kaupunkiin rakennettiin monia merkittäviä rakennuksia, kuten Pyhälle Dionysiukselle omistettu Minster Church of Saint Denys. Kirkossa oli myös silloin rakenteilla olevan Salisburyn katedraalin urut.


title: Warminster

text: 1960-luvulla ja 1970-luvun alkupuolella Cradle Hillistä kun sen ympärille ilmestyi viljakuvioita. Sanotaan myös, että alueella nähtiin yli 5 000 ufoa. Tapahtuma liittyy ehkä siihen, että alueella on Warminsterin harjoituskeskus, entinen armeijan jalkaväkikoulu, joka harjoittelee yhdessä kuninkaallisen tykistön kanssa Salisburyn tasangolla.


title: David Chiu

text: David Chiu (s. 23. elokuuta 1960, Kiina) on kiinalaissyntyinen yhdysvaltalainen pokeriammattilainen. Chiu on voittanut urallaan neljä World Series of Poker (WSOP) -turnausta ja yhden World Poker Tour (WPT) -osakilpailun.


title: David Chiu

text: Chiu omisti aiemmin ravintolan Coloradossa ja aloitti toisen työn pokerijakajana. Myöhemmin hän erikoistui pokeriturnauksiin ja siirtyi ammattilaiseksi. Läpimurtonsa Chiu teki vuonna 1981 sijoittumalla neljänneksi WSOP:n $1,000 Ace to Five Draw -turnauksessa. Samalla sijalla hän oli viisi vuotta myöhemmin $1,500 Limit Hold 'em -kisassa. Vuonna 1996 Chiu sai ensimmäisen WSOP-rannekkeensa voittamalla $2,000 Limit Hold 'em -turnauksen. Helmikuussa 1998 hän oli ykkönen L.A. Poker Classicin $500 Limit Hold 'em -turnauksessa ja kolme kuukautta myöhemmin jälleen WSOP-voittaja. Kaksi muuta WSOP-ranneketta tulivat vuosina 2000 ja 2005. WSOP:n pääturnauksessa hän on parhaimmillaan ollut kymmenes (vuonna 1996). Vuoden 2009 WSOP:ssa Chiu oli kakkonen Ville Wahlbeckin voittamassa 10 000 dollarin World Championship Mixed Eventissä.


title: David Chiu

text: World Poker Tourilta Chiulla on useita rahasijoja. Ensimmäisen kauden Pro-Celebrity -kutsukilpailussa vuonna 2003 hän oli kolmas Layne Flackin ja Jerry Bussin jälkeen. Huhtikuussa 2008 hän voitti WPT Sixth Annual Five Star World Poker Classicin, jonka ykköspalkinto oli 3 389 140 dollaria.


title: David Chiu

text: Kesäkuussa 2011 Chiun pokeriuran turnausansiot ylittivät 7,0 miljoonaa dollaria. Hän edustaa Full Tilt Poker -nettipokerihuonetta.


title: Lassi (Lassi ja Leevi)

text: Lassi () on kuvitteellinen 6-vuotias poika Bill Wattersonin sarjakuvassa "Lassi ja Leevi". Hän on sarjan päähenkilö, ja hänet nähdään miltei joka stripissä.


title: Lassi (Lassi ja Leevi)

text: Lassi esiintyi ensimmäisen kerran Bill Wattersonin julkaisemattomassa sarjakuvassa "In the Dog House", jonka hän lähetti muiden varhaisten sarjakuviensa tapaan syndikaateille maaliskuussa 1982 pyrkiessään saamaan sarjakuviaan julkaistuksi. Sarjakuvassa seikkaili parikymppinen Sam ja hänen ystävänsä Fester. Samin pikkuveli oli nimeltään Marvin, jolla oli täytetty tiikeri Hobbes, joka näyttäytyi ajoittain elävänä. Syndikaatti torjui sarjakuvan, joten Watterson muokkasi siitä uuden nimeltään "Fernbusterville". Syndikaatin mielestä yhä liian sekavan sarjakuvan tähdet olivat Marvin ja Hobbes, joten Watterson keskittyi heihin.


title: Lassi (Lassi ja Leevi)

text: Watterson huomasi nopeasti, että Marviniin ja Hobbesiin keskittyminen helpotti kirjoittamista, sillä hahmojen persoonallisuuden ansiosta Watterson saattoi sijoittaa heidät luontevasti mihin tahansa tilanteeseen. Watterson muutti Marvinin nimen Calviniksi vuonna 1983, sillä edellisenä vuonna oli alkanut ilmestyä Tom Armstrongin sarjakuva "Marvin". Watterson kertoi myöhemmin nimien Calvin ja Hobbes olevan vitsikäs kunnianosoitus Kenyon Collegen valtio-opin yksikölle, missä Watterson aikoinaan opiskeli: Calvin sai nimensä 1500-luvun protestanttisesta teologista Jean Calvinista. Calvinilla oli alun perin silmät peittävä otsatukka, mutta Watterson poisti sen juuri ennen "Lassi ja Leevi" -sarjakuvan julkaisua vuonna 1985.


title: Lassi (Lassi ja Leevi)

text: Lassi esiintyi jo ensimmäisessä "Lassi ja Leevi" -stripissä vuonna 1985. Hän löytää elollisena olentona pitämänsä lelutiikeri Leevin "tiikeriansasta", johon hän on sen houkutellut tonnikalavoileivällä.


title: Lassi (Lassi ja Leevi)

text: Lassi esitetään yleensä yliaktiivisena ja itsekeskeisenä. Hän kuitenkin tuntee myös myötätuntoa varsinkin eläimiä kohtaan.


title: Lassi (Lassi ja Leevi)

text: Lassilla on vilkas mielikuvitus. Hänellä on vaikeuksia mm. koulunkäynnissä ja nukkumaanmenossa, ja jopa lapsenvahdilleen hän tuottaa harmaita hiuksia. Koulussa Lassi käyttäytyy vilkkaasti ja toisinaan pahennusta herättävästi. Lassin paras ystävä on hänen lelutiikerinsä Leevi, jonka hän kuvittelee eläväksi. Muiden lasten kanssa Lassi on yleensä vain vähän tekemisissä, lukuun ottamatta naapurissa asuvaa Susannaa, jota hän säännöllisesti kiusaa. Susanna on myös Lassin luokkatoveri. Kolmas sarjassa säännöllisesti esiintyvä lapsi on koulukiusaaja Nipa, jonka edessä Lassi on yleensä voimaton.


title: Lassi (Lassi ja Leevi)

text: Lassi on leikkinyt olevansa mm. "Ällistysmies", "avaruusmies Spiff" tai dinosaurus, ja hän on myös kuvitellut aikamatkailevansa ja monistavansa itseään.


title: Sergei Djagilev

text: Sergei Pavlovitš Djagilev (; 31. maaliskuuta 1872 Selištši, Venäjän keisarikunta – 19. elokuuta 1929 Venetsia, Italia) oli venäläinen taidekriitikko, baletti-impressaario, lähinnä Euroopassa toimineen Venäläisen baletin, "Ballets russes", perustaja ja Mir iskusstvan johtohahmo. Hänen balettiryhmästään nousi useita merkittäviä tanssijoita ja koreografeja. Vaikka Djagilev ei ollut balettitanssija eikä koreografi, hänen vaikutuksensa baletin 1900-luvun kehitykselle on merkittävä.


title: Sergei Djagilev

text: Sergei Djagilev syntyi aristokraattiseen venäläiseen perheeseen ja opiskeli perinteen mukaisesti oikeustiedettä Pietarin yliopistossa. Opintojensa loppuvaiheessa hän opiskeli myös Pietarin musiikkikonservatoriossa laulua ja musiikkia yleisesti. Yliopistosta valmistuttuaan hän antautui unelmalleen sävellystyöstä. Hänen opettajansa Nikolai Rimski-Korsakov sanoi hänelle, että hänellä ei ole lainkaan musikaalisia lahjoja. Hän kuitenkin liittyi aikaa myöten taiteilijaryhmä "Taiteen maailman" («Мир иску́сства») jäseneksi, kuten monet muut hänen aikalaisensa, esimerkiksi Alexandre Benois, Walter Nouvel, Konstantin Somov, Vladimir Dmitrijevitš Filosofov ja Léon Bakst. Benois auttoi Djagilevia tuntemaan paremmin sekä venäläistä että länsimaista taidetta. Kahden vuoden ajan hän seurasi uutta intohimoaan ja matkusteli paljon opintojensa vuoksi. Hänestä tuli yksi ryhmän arvotetuimmista taiteentuntijoista.


title: Sergei Djagilev

text:
Bolšoi-teatterin johtajan Savva Ivanovitš Mamontovin sekä ruhtinatar Marija Teniševan taloudellisella taustatuella ryhmä perusti "Maailman taide" («Мир иску́сства») -aikakauslehden vuonna 1898. Lehti teki tunnetuksi ajankohtaisia virtauksia länsimaisessa taiteessa ja kohdisti huomionsa myös niihin venäläisiin taiteilijoihin, jotka ryhmän mielestä osoittivat erinomaista luovuutta ja omaperäisyyttä. Lehti ilmestyi kuusi vuotta ja teki merkittävän työn venäläisen taiteen, kuten myös venäläisen tajunnan kehittämiseksi.
Vuonna 1899 Djagilev ryhtyi ruhtinas Sergei Mihailovitš Volkonskin avustajaksi, juuri kun tämä oli saanut johdettavakseen kaikki keisarilliset teatterit. Hyvin pian, vuonna 1900, Djagilevista tuli teattereiden vuosikirjan toimittaja, ja hän tarjosi parhaalle ystävälleen, taidemaalari Léon Bakstille puvustuksen suunnittelua ranskalaiseen näytelmään "Markiisittaren sydän" (), ja toiselle ystävälleen Alexandre Benois’lle hän antoi tilaisuuden tuottaa Sergei Tanejevin oopperan "Cupidon kosto".


title: Sergei Djagilev

text: Vuonna 1905 Djagilev järjesti Pietarissa muotokuvia esittelevän näyttelyn, ja saman näyttelyn hän järjesti seuraavana vuonna Pariisin Pienessä palatsissa (). Tämä oli vasta alkua hänen tärkeälle Ranskan-suhteelleen. Vuonna 1907 hän järjesti viisi venäläisen musiikin konserttia, ja seuraavana vuonna hän järjesti Opéra Garnier'ssa Modest Musorgskin ainoan valmistuneen oopperan Boris Godunovin esityksen, jonka tähtenä oli itse Fjodor Šaljapin.


title: Sergei Djagilev

text: Tapahtuman suuri menestys kannusti Djagilevia palaamaan venäläisen baletin suurten nimien, kuten Anna Pavlovan, Vera Karallin ja Vatslav Nižinskin kanssa. Heti ensimmäinen esiintyminen 19. toukokuuta 1909 oli sensaatiomainen menestys.


title: Sergei Djagilev

text: Ballets russes syntyi, kun Djagilev halusi viedä venäläistä balettia Pariisiin 1909. Ensimmäistä "Saison Russeä" varten hän kokosi ryhmän eturivin venäläisiä tanssijoita, kuten Tamara Karsavinan, Vatslav Nižinskin, Mihail Mordkinin ja myös kuuluisan Anna Pavlovan, esittämään ohjelmistoa, jonka perustan loivat nuoren koreografin Mihail Fokinin uudistukselliset pienoisbaletit. Menestyksekäs kiertue sai jatkoa heti 1910, ja "Ballets Russes" jatkoi toimintaansa aina Djagilevin kuolemaan 1929 saakka. Tsaarin suojeleman Keisarillisen balettiteatterin jähmeä byrokratia ja pysähtynyt taiteellinen kehitys sai nuoret venäläistaiteilijat hakemaan uusia mahdollisuuksia lännestä ja liittymään seurueeseen.


title: Sergei Djagilev

text:
Mihail Fokinin teoksia Venäläisen baletin ohjelmistossa olivat muun muassa "Les Sylphides" (säv. Frédéric Chopin), "Tulilintu" (säv. Igor Stravinski), "Šeheradzade" (säv. Nikolai Rimski-Korsakov), "Ruusu-unelma" ja "Petruška" (säv. Igor Stravinski).
Djagilev tilasi balettimusiikkia sellaisilta säveltäjiltä kuin Nikolai Tšerepnin ("Narcisse et Echo", 1911, kor. Mihail Fokin), Claude Debussy ("Jeux", 1913, kor. Vatslav Nižinski), Maurice Ravel ("Daphnis et Chloë", 1912, kor. Mihail Fokin), Erik Satie ("Parade", 1917, kor. Léonide Massine), Richard Strauss ("Josephs-Legende", 1914, kor. Mihail Fokin), Sergei Prokofjev ("Tuhlaajapoika", 1929, kor. George Balanchine) Ottorino Respighi ("La Boutique Fantasque", 1918, kor. Léonide Massine), Francis Poulenc ("Les Biches", 1923, kor. Bronislava Nižinska) ja näiden lisäksi monelta muultakin säveltäjältä. Ensimmäisen koreografinsa Mihail Fokinin seuraajina Djagilev nosti esiin myös useita muita uusia koreografilupauksia kuten Vatslav Nižinskin, Léonide Massinen, Bronislava Nižinskan ja George Balanchinen.


title: Sergei Djagilev

text: Venäläisen baletin taiteellisena johtajana toimi taidemaalari Léon Bakst. Yhdessä Djagilevin kanssa hän kehitti yhä monimuotoisempia baletteja, ja niissä oli paljon myös show-osioita, joiden tarkoituksena oli vedota tavalliseen yleisöön, huomattavasti vähemmän kuin sofistikoituun aristokratiaan. Balettiyleisö ei nimittäin enää koostunut pelkistä taiteenalan asiantuntijoista ja "balettomaaneista". Varsinkin alkuaikojen ohjelmistolle tyypillisten eksoottisten piirteidensä pohjalta Venäläisellä baletilla oli vaikutus myös taidesuuntaus fauvismin sekä art deco -tyylisuunnan syntyyn. Myöhemmissä teoksissa käsiteltiin baletissa uusia moderneja aiheita, ja Balanchinen "Apollo" aloitti uuden neoklassismiksi kutsutun balettisuuntauksen. Uutta oli myös teosten kokonaistaiteellinen ilme, jossa niin musiikki, liikekieli kuin visuaalinen ilme oli suunniteltu aiheenmukaisiksi ja palvelemaan samaa päämäärää. Ballet Russes'n lavastajina ja pukusuunnittelijoina toimi monia huomattavia ajan avantgardea edustaneita taiteilijoita kuten Benois, Roerich, Gontsarova, Larionov, Picasso, Gris, Braque, Matisse, Derain, de Chirico ja Roualt. Kuvataiteen kulloinkin muodissa olleet virtaukset otettiin heti myös balettipuvustuksen ja -lavastuksen käyttöön. "Parade"ssa oli kubistinen lavastus ja puvut ja "Le Train Bleu"n uima-asut olivat Chanelin suunnittelemia. Myös kirjailija Jean Cocteaulla oli kiinteä yhteys seurueeseen.


title: Sergei Djagilev

text: Djagilevin kanssa yhteistyötä tehneistä säveltäjistä oli ehkä kaikkein mainittavin venäläinen Igor Stravinski. Djagilev oli kuullut eräitä Stravinskin teoksia, kiinnostui niistä ja pyysi tätä sovittamaan eräitä Frédéric Chopinin teoksia Venäläiselle baletille. Vuonna 1910 hän tilasi Stravinskiltä ensimmäisen teoksen ”Tulilintu”, ja tätä seurasivat ”Petruška” (1911) ja ”Kevätuhri” (1913, kor. Vatslav Nižinski). Sekä Stravinski että Djagilev työskentelivät yhdessä myös balettien ”Pulcinella” (1920) ja ”Les Noces” (1923) luomiseksi. George Balanchinen ja Stravinskin välille kehittyi merkittävä yhteistyö- ja ystävyyssuhde, joka jatkui vielä Ballets russes'n jälkeenkin.


title: Sergei Djagilev

text: Venäjän vuoden 1917 vallankumouksen jälkeen Djagilev jäi pysyvästi ulkomaille. Neuvostohallitus ei sallinut hänen paluutaan takaisin ja teki hänestä esimerkin porvarillisesta rappiosta. Neuvostoliiton taidehistoria ei häntä juuri maininnut, ja hän pysyi yli 60 vuotta tavallisten venäläisten tietämättömissä.


title: Sergei Djagilev

text:
Djagilev työsti Pjotr Tšaikovskin teoksen Prinsessa Ruusunen (opus 66, baletti) Lontooseen vuonna 1921 nimellä "The Sleeping Princess" (kor. Marius Petipa, Bronislava Nižinska). Yleisö otti esityksen vastaan myönteisesti, mutta taloudellista menestystä siitä ei tullut. Lontoon esityksen esittäjäjoukossa oli myös kuuluisa ballerina Olga Spessivtseva. Viimeisinä toimintavuosinaan Venäläistä balettia pidettiin liian ”intellektuellina”, liian ”taiteellisena”. Toisaalta seuruetta repivät sisäiset ristiriidat sekä vaivasivat ainaiset rahavaikeudet. Viimeiset esiintymiskaudet Pariisissa ja Lontoossa 1929 olivat kuitenkin menestyksekkäitä. Djagilevin kuoleman jälkeen seurue kuitenkin hajosi. Monet Djagilevin Venäläisen baletin jäsenet olivat kuitenkin nuoria ja he levittivät Ballets russes'n perintöä ympäri maailmaa jatkaessaan uraansa muualla. Heidän mukanaan syntyi vahva tanssitraditio etenkin Yhdysvaltoihin, jossa vaikutti George Balanchine sekä Britteinsaarille, jossa vaikuttivat eritoten tanssijat Ninette de Valois sekä Marie Rambert. Seurueen viimeisestä miestanssijatähdestä Serge Lifarista tuli Pariisin oopperan baletin pitkäaikainen johtaja.
Djagilev solmi elämänsä aikana useita homoseksuaalisia suhteita. Eräs heistä oli Boris Kochno, joka toimi Djagilevin yksityissihteerinä vuodesta 1921 lähtien aina tämän kuolemaan saakka. Suhteiden joukkoon kuului myös Djagilevin serkku Dima Filasofov sekä neljä Venäläisen baletin miestanssijaa: Vatslav Nižinski, Léonide Massine, Anton Dolin ja Serge Lifar. Hänellä oli myös läheinen platoninen suhde kahden naisen kanssa, jotka olivat Misia Sert ja tanssija Tamara Karsavina. Molempien naisten kanssa Djagilev sanoi voivansa vaikka avioitua.


title: Sergei Djagilev

text: Djagilev tunnettiin vaativana ja tarpeen tullen tiukkanakin impressaarina. Eräät naistanssijat, esimerkiksi Ninette de Valois, kertoivat pelänneensä häntä - ja jopa ilmettä hänen kasvoillaan. George Balanchinen mukaa Djagilevilla oli aina harjoituksissa mukanaan kävelykeppi, jota hän heilutti vihaisesti, kun oli tyytymätön näkemäänsä.


title: Sergei Djagilev

text: Ehkä elämänsä suurimman takaiskun Djagilev koki vuonna 1913, kun Vatslav Nižinskin avioitumisen myötä heidän suhteensa päättyi. Tanssija sai lähteä Venäläisestä baletista. Vaikka Nižinski palasi esiintymään seurueeseen lyhyesti myöhemmin, ei miesten suhde enää palannut entiselleen. He tapasivat viimeisen kerran, kun Nižinski oli jo sairastunut skitsofreniaan eikä enää tunnistanut entistä rakastajaansa.


title: Sergei Djagilev

text: Tanssijat, kuten Alicia Markova, Tamara Karsavina, Serge Lifar ja Lydija Sokolova, muistavat Djagilevia hellyydellä, ankarana mutta eräänlaisena isähahmona, joka asetti tanssijoiden edun aina oman etunsa edelle. Kuten Lifar on todennut, Djagilev kuoli kaksi palttoota päällään, mutta ei killinkiäkään pankkitilillään.


title: Sergei Djagilev

text: Sergei Djagilev kuoli 19. elokuuta 1929 Venetsiassa, jonne hän oli matkustanut vastoin lääkärin ohjeita. Hänet on haudattu Venetsian alueella sijaitsevalle Isola di San Michelen saarelle, jonka hautausmaalla lepäävät myös Igor Stravinsky, Joseph Brodsky ja Ezra Pound.


title: Gabriel Narutowicz

text: Gabriel Narutowicz (17. maaliskuuta 1865 – 16. joulukuuta 1922) oli Puolan ensimmäinen presidentti.


title: Gabriel Narutowicz

text: Narutowicz oli kotoisin ylhäisöperheestä Telšiaista. Ylioppilaaksi hän valmistui Kuurinmaalla Liepaja, jonka jälkeen hän jatkoi opintojaan Pietarissa, mutta sairastuminen tuberkuloosiin pakotti hänet siirtymään hoitoon Sveitsiin Davosiin. Sittemmin hän jatkoi opintojaan Sveitsissä Zürichin teknillisessä korkeakoulussa (silloinen Zürichin polyteknillinen instituutti), josta hän valmistui 1891 rakennusinsinööriksi. Narutowicz oli saanut silloin jo Sveitsin kansalaisuuden vuonna 1886.Sen jälkeen hän aluksi työskenteli rakennusinsinöörinä rautateiden rakentamisessa. Sen jälkeen vuodesta 1898 lähtien hän siirtyi hydrauliikkateollisuuden palvelukseen, jossa hän oli mukana vesivoimalaitosten rakentamiessa niin Sveitsissä kuin Itävalta-Unkarissa. Vuonna 1908 hänet nimitettiin ETH Zürichin hydraliikan professoriksi. Vuosina 1913-20 hän toimi tiedekunnan dekaanina. Vuosina 1917-20 Narutowicz toimi vielä keskeisessä asemassa Aare-jokeen rakennusteknisesti vaativan ja suuren Mühlebergin vesivoimalaitoksen rakentamisessa.


title: Gabriel Narutowicz

text: Puolan itsenäistyttyä ja olojen rauhoituttua pitkän sotajakson jälkeen Narutowicz oli uudesa tilanteessa. Hän oli ollut naimisissa Puolan valtionpäämiehen, marsalkka Józef Piłsudskin serkun kanssa, joka oli tässä vaiheessa kuollut. Piłsudski halusi Narutowiczin palaavan takaisin Puolaan, ja Narutowicz suostui tähän. Narutowicz valittiin neljään peräkkäiseen hallitukseen ministerinä tehtävänään Puolan jälleenrakentaminen. Kesäkuussa 1922 hänestä tuli ulkoministeri Artur Śliwińskin hallitukseen ja edelleen Julian Nowakin hallitukseen. Narutowiczin kielitaito eli sujuva ranskan ja saksan kielen taito nähtiin etuna erilaisissa kansainvälisissä neuvottelutilanteissa, joihin puolalaisministerit joutuivat 1920-luvun alun Euroopassa.


title: Gabriel Narutowicz

text: Puolan oikeistopuolueet halusivat rajoittaa valtionpäämiehen eli käytännössä marsalkka Piłsudskin asemaa, joka itsenäistymisen jälkeisen perustuslain mukaan tarjosi valtionpäämiehelle laajat valtaoikeudet. Uusi, presidentin valtaa rajannut perustuslaki, aiheutti Piłsudskin syrjään siirtymisen valtionpäämiehen tehtävästä. Puolan parlamentti valitsi Narutowiczin maan ensimmäiseksi presidentiksi 9. joulukuuta 1922. Hän astui virkaansa 11. joulukuuta.


title: Gabriel Narutowicz

text: Suhtautuminen Narutowicziin presidenttinä oli erittäin ristiriitaista, ja jo viisi päivää virkaan astumisen jälkeen taiteilija Eligiusz Niewiadomski ampui hänet Varsovassa. Salamurhaaja tuomittiin kuolemaan, ja Narutowiczin seuraajaksi Puolan presidenttinä nousi Stanisław Wojciechowski.


title: Avon (joki Hampshiressä)

text: Avon on joki Hampshiren kreivikunnassa Etelä-Englannissa. Se saa alkunsa Wiltshirestä, Devizesin itäpuolelta, ja virtaa Upavonin, Durringtonin, Amesburyn, Salisburyn, Fordingbridgen ja Ringwoodin läpi Englannin kanaaliin, johon se yhtyy Christchurchissa. Nimi Avon on kelttiläistä alkuperää ja tarkoittaa jokea.


title: Avon (joki Hampshiressä)

text: Jokea yritettiin parantaa kulkukelpoiseksi useaan kertaan 1600- ja 1700-luvuilla, ja sillä kuljetettiinkin rahtia vuosien 1684 ja 1705 välillä. Monet kunnostusyritykset kuitenkin raukesivat, ja jäljet niiden aikaansaamista rakennelmista ovat kadonneet.


title: Avon (joki Hampshiressä)

text: Avon muodostaa osittain Dorsetin ja Hampshiren välisen rajan.


title: Avon (joki Hampshiressä)

text: Avonin sivujokia ovat:


title: Avon (joki Hampshiressä)

text: 55 kilometriä pitkä vaellusreitti ”Avonin laaksopolku” (Avon Valley Path) kulkee Salisburystä Christchurchiin. Se ei kulje pitkin rantatöyrästä, mutta seuraa kuitenkin jokilaaksoa. Laaksossa on mielenkiintoista kasvillisuutta, ja joki tunnetaan lohenkalastuspaikkana.


title: Philip Vischjager

text: Philip Vischjager (s. 27. lokakuuta 1958 Rotterdam) on alankomaalainen backgammonin pelaaja, joka voitti lajin maailmanmestaruuskilpailun Monte Carlossa 2006.


title: Philip Vischjager

text: Vischjager aloitti backgammoninpeluun vuonna 1975 ollessaan 16-vuotias. Hän jätti MM-kilpailussa kakkoseksi vuoden 1979 maailmanmestari Luigi Villan.


title: Osmo Vepsäläinen

text: Osmo Vilho Vepsäläinen (4. syyskuuta 1931 Nilsiä – 8. marraskuuta 2017 Varkaus) oli SKDL:n kansanedustaja vuosina 1975–1979 ja 1983–1987, Kuopion l. vaalipiiristä. Ammatiltaan Vepsäläinen oli henkilöstöpäällikkö. Hän asui vuodesta 1970 lähtien Varkaudessa ja hän oli laulaja Kari Vepsän setä.


title: Osmo Vepsäläinen

text: Eduskunnassa toimiessaan Vepsäläinen oli pankkivaliokunnan, eduskunnan palkkavaltuuskunnan ja kansliatoimikunnan jäsen 1983–1987. Lisäksi hän oli valtiovarainvaliokunnan varajäsen ja valtiontilintarkastajien varapuheenjohtaja samana aikana.


title: Osmo Vepsäläinen

text: Vepsäläinen valmistui keskikoulusta 1951 ja suoritti Yhteiskunnallisen korkeakoulun kunnallistutkinnon vuonna 1962. Sotilasarvoltaan Vepsäläinen oli alikersantti 1952.


title: Osmo Vepsäläinen

text: Vepsäläinen työskenteli TVH:n Kuopion piirin mittaus- ja sekatyössä 1957 ja Kuopion maalaiskunnan toimistoharjoittelijana vuosina 1958–1959. Jyväskylän kaupungin apulaisreviisori Vepsäläinen oli 1962–1966, jonka jälkeen hänet ylennettiin reviisoriksi vuosiksi 1966–1967. Kemin kaupunginkamreerina Vepsäläinen työskenteli 1967–1970 ja Varkauden kaupunginkamreerina 1970–1973. Kamreerin työn jälkeen Vepsäläinen työskenteli kaupungin henkilöstösihteerinä 1974–1980 ja henkilöstöpäällikkö vuodesta 1980. Tästä työstä hän jäi sairauseläkkeelle halvauksen jälkeen vuonna 1993.


title: Osmo Vepsäläinen

text: Vepsäläinen oli presidentin valitsijamies vuonna 1978. Myös järjestötoiminnassa Vepsäläinen oli aktiivinen: hän oli kehitysaluerahaston hallintoneuvoston jäsen vuodesta 1971 ja aluepoliittisen neuvottelukunnan jäsen vuodesta 1982. Varkauden kaupunginvaltuuston jäsen hän oli vuodesta 1977 ja varapuheenjohtaja vuodesta 1981. Vepsäläinen toimi myös Varkauden seudun kansanterveystyön kuntainliiton liittovaltuuston puheenjohtajana, Länsi-Lapin B-sairaalan kuntainliiton liittohallituksen varapuheenjohtajana, Kunnallistieto oy:n hallintoneuvoston varapuheenjohtajana ja johtokunnan jäsenenä, sekä OTK:n hallintoneuvoston, Pohjois-Savon maakuntaliiton hallituksen ja Varkauden seudun aluesairaalan kuntainliiton liittovaltuuston sekä liittohallituksen jäsenenä. Halvauksensa jälkeen Vepsäläinen toimi myös Varkauden afasia- ja aivohalvauskerhon puheenjohtajana.


title: Ecuadorin intiaanikulttuurit

text: Ecuadorin intiaanikulttuurit: Maanviljely alkoi Ecuadorissa ehkä jo 6000 eaa. Maissi ja keramiikka levisivät alueelle luultavasti muualta, ehkä Kolumbian ja Venezuelan suunnalta. Ecuadorin rannikolle syntyi jo varhain, noin 3500 eaa. kiinteitä kyliä, joiden asukkaat elivät maissinviljelyllä ja kalastuksella. Tämä Valdivian kulttuuri lienee saanut lähtövaikutteita muualla keksitystä keramiikasta. Valdivian kulttuurin jälkeen tuli monia muita kulttuureja. Ecuadorin seuduilla oli runsaasti luonnonvaroja, mm puuta jota puuttui Perusta. Vuoteen 3100 eaa. mennessä kulttuurikehityksen painopiste siirtyi etelään Keski-Andeille. Ecuadorin kulttuurit kävivät kauppaa Amazonin alueen sademetsien heimojen kanssa. Cerro Narrioon vuorille syntyi keskus, joka osti rannikolta simpukankuoria ja sademetsistä kokapensaan lehtiä. Noin 2700 eaa. Real Altoon Chanduy-joen laaksoon syntyi U:n muotoisia temppeleitä, joissa oli keskusaukio. Nämä ovat tuon ajan Perun kulttuurille ominaisia. Ei täsmälleen osata sanoa, missä tehtiin ensimmäiset tämäntyyppiset temppelit.


title: Hiljaa virtaa Don (ooppera)

text: Hiljaa virtaa Don () on Ivan Dzeržinskin vuonna 1935 ensi-iltansa saanut ooppera, joka Neuvostoliitossa nostettiin puolueen ihanteiden mukaiseksi mestariteokseksi. Oopperan libretto perustuu Mihail Šolohovin saman nimiseen romaaniin. Teos oli musiikilliselta kieleltään erittäin vanhoillinen ja sisälsi paljon kansanmusiikin omaisia aineksia.


title: Hiljaa virtaa Don (ooppera)

text: Nykyisin teos tunnetaan parhaiten siitä, että Pravdan arvostelussa, jossa hyökättiin Dmitri Šostakovitšin "Mtsenskin kihlakunnan lady Macbethia" vastaan verrattiin sitä nimenomaisesti "Hiljaa virtaa Donin" melodisuuteen ja kuoro-osuuksiin.


title: Hiljaa virtaa Don

text: Hiljaa virtaa Don () on:


title: Ivan Dzeržinski

text: Ivan Ivanovitš Dzeržinski (; 9. huhtikuuta 1909 Tambov – 18. tammikuuta 1978 Leningrad) oli venäläinen säveltäjä ja pianisti. Dzeržinski tunnetaan erityisesti isänmaallisista ja propagandistisista sävellyksistään. Ennen kaikkea ooppera "Hiljaa virtaa Don" (1936) nousi Neuvostoliitossa vallanpitäjien suosioon ja se nostettiin esikuvaksi uudesta neuvostotaiteesta vastakohdaksi Dmitri Šostakovitšin "Mtsenskin kihlakunnan lady Macbethille". Muita hänen teoksiaan ovat myös Mihail Šolohovin romaaniin perustuva ooppera "Uudisraivaajat" sekä kolme pianokonserttoa, orkesteriteoksia ja elokuva- ja teatterimusiikkia.


title: Arnold Jackson

text: Arnold Nugent Strode-Jackson, (5. huhtikuuta 1891 – 13. marraskuuta 1972) oli brittiläinen keskimatkojen juoksija, joka voitti 1 500 metrin olympiakultaa Tukholmassa 1912.


title: Arnold Jackson

text: Arnold Jackson aloitti opiskelunsa Oxfordin yliopistossa vuonna 1910. Ajan tavan mukaisesti hän kilpaili useissa eri lajeissa, mm. soudussa, jalkapallossa ja maahockeyssä, jossa hän oli yliopiston joukkueen kapteeni. Hän voitti mailin juoksun Oxford–Cambridge-ottelussa kolmesti ja oli Oxfordin yliopiston yleisurheiluseuran puheenjohtaja.


title: Arnold Jackson

text: Kansainvälisesti tuntematon Jackson matkusti Tukholman olympialaisiin omalla kustannuksellaan. Yhdysvaltalaiset Norman Taber ja maailmanennätysmies Abel Kiviat olivat ennakkosuosikkeja ja johtivat kilpailua loppusuoralle asti. 50 metriä ennen maalia Jackson nousi kärkikaksikon rinnalle ja ohitti heidät voittaen ajalla 3.56,8 viiden ensimmäisen miehen tullessa maaliin viiden metrin sisällä. Kiviat ja Taber hävisivät vain sekunnin kymmenyksellä, hopeamitalistin ratkaisemiseen tarvittiin maalikameran kuvaa. Jacksonin voittoaika rikkoi edellisen olympiaennätyksen 6,6 sekunnilla.


title: Arnold Jackson

text: Ensimmäisessä maailmansodassa Jackson sai korkea-arvoisen DSO-kunniamerkin kolmella soljella eli täytti mitaliin vaadittavat kriteerit yhteensä neljä kertaa. Jackson haavoittui sodassa kolmesti ja oli maansa nuorin prikaatikenraali. Urheilu-ura päättyi haavoittumisista seuranneisiin pysyviin vammoihin. Hän muutti Yhdysvaltoihin vuonna 1945 ja sai maan kansalaisuuden, vaikka palasikin sittemmin Oxfordiin 1960-luvulla.


title: Theon

text: Theon voi tarkoittaa:


title: Bob Anderson (moottoriurheilija)

text: Robert "Bob" Hugh Fearson Anderson (19. toukokuuta 1931 Hendon, Lontoo – 14. elokuuta 1967 Northampton) oli brittiläinen moottoriurheilija. Hän kilpaili Grand Prix -luokan moottoripyörillä vuosina 1958–1960 ja Formula 1 -sarjassa kaudesta kauteen .


title: Bob Anderson (moottoriurheilija)

text: Kilpailtuaan moottoripyörillä useita kausia Anderson vaihtoi autokilpailuihin vuonna 1961, kun hän pyöritti Formula Junior Lola -tallia kilpailussa Snettertonissa. Hän jatkoi autoilla kilpailemiseen ja hänestä tuli Team Lotus Formula Junior -kuljettaja. Hän voitti Autodrome de Montlhéryn ja sijoittui toiseksi Monacossa.


title: Bob Anderson (moottoriurheilija)

text: Kaudella 1963 Anderson kilpaili ensimmäistä kertaa Formula 1 -sarjassa omalla Lola Mk4 -autollaan. Tallina hänellä oli DW Racing Enterprises, joka oli pieni yksityinen talli. Anderson onnistui voittamaan MM-sarjan ulkopuolisen Rooman Grand Prix’n heti ensimmäisenä vuonnaan. Myöhemmillä kausilla hän ajoi yksityisiä Brabham-autoja tallin pysyessä samana. Andersonin paras sijoitus oli kolmas sija Itävallan Grand Prix’sta . Hänet palkittiin Trpis Memorial Trophy -palkinnolla menestyneimpänä yksityisenä osallistujana vuonna 1964.


title: Bob Anderson (moottoriurheilija)

text: Vuonna 1967 Anderson joutui Silvestonen radalla testatessaan onnettomuuteen. Hän ajautui pois märältä radalta ja törmäsi tolppaan. Hän sai vakavia rinta- ja päävaurioita ja kuoli myöhemmin Northampton General Hospital -sairaalassa.


title: Jukka Koivu

text:
Jukka Koivu (s. 28. huhtikuuta 1953 Turku) on suomalainen jääkiekkovalmentaja.
Koivu on valmentanut useita TPS:n eri juniorijoukkueita ja tunnetaankin parhaimmin Vladimir Jursinovin kakkosvalmentajana 1990-luvulta. Jursinovin kanssa Koivu onnistui jalostamaan monta nuorta pelaajaa maailmalle ja tekikin TPS:n junioritoiminnan erittäin tunnetuksi maailmalla.
Päävalmentajana SM-liigassa Koivu on toiminut TPS:ssä 2003–2005 sekä Rauman Lukossa osan kaudesta 2005–2006 (kevät 2006). Tammikuussa 2011 hän palasi TPS:n päävalmentajaksi Riku-Petteri Lehtosen tilalle ja jätti tehtävän maaliskuussa TPS:n kauden päätyttyä runkosarjaan. Koivu on toiminut myös TPS Juniorijääkiekko ry:n toiminnanjohtajana.


title: Jukka Koivu

text: Jukka Koivun pojista kaksi on NHL-pelaajia: Saku muun muassa Montreal Canadiensissa ja Mikko Minnesota Wildissa.


title: Machalillan kulttuuri

text:
Machalillan kulttuuri (n. 1800/1500-800 eaa.) oli muinaisen Ecuadorin intiaanikulttuuri, jossa näkyi merkkejä valtaa pitävän luokan synnystä. Tämä lienee Perun rannikon vaikutusta alkujakson kulttuurien vaikutusta.
Erikoistuttiin kalastukseen enemmän kuin aiemmassa Valdivian kulttuurissa. Pidettiin varastoja kauppaa varten. Ylhäisten lasten kalloja pidennettiin.


title: Machalillan kulttuuri

text: Machalillan kulttuuri oli eteläisessä Manabíssa ja Santa Elenan niemimaalla noin 1800-800 eaa., mutta ajoitus on jossain määrin epämääräinen.


title: Machalillan kulttuuri

text: Machalillassa viljeltiin maata, kalastettiin, metsästettiin ja keräiltiin kasveja. Hautausmailla ruumiit olivat keraamisen kilpikonnan kuoren alla. Machalillassa keksittiin leili, jossa kaksi leilin putkimaista kaulaa yhdistyvät yhdeksi, mikä oli tavallista myöhemmin perun keramiikassa.


title: Machalillan kulttuuri

text: Keramiikka sai vaikutteita Cotocollaon, Cerro Narríon ja Upanon kulttuureista. Toisten mukaan machalillan kulttuuri on Chorreran kulttuurin muunnelma.


title: Machalillan kulttuuri

text:
Cotocollan kulttuuri kauppasi puuvillaa rannikolla.
Upano oli ylemmässä Amazonin altaassa. Cerro Narrío eteläisillä vuorilla oli kauppakeskus rannikon ja sademetsän kulttuurien välillä.


title: Machalillan kulttuuri

text: Jotkut tutkijat väittävät Machalillan kulttuurin vaikuttaneen osaltaan Mesoamerikassa Tyynenmeren rannikon lähellä sijainneiden Nayaritin, Jaliscon ja Coliman 1450 eaa. ilmestyneen Capachan keramiikan ja Ocósin keramiikan kehitykseen. Tämä olisi ollut mahdollista balsalautoilla tehdyn merikaupan kautta..


title: Machalillan kulttuuri

text: Joidenkin mukaan yhteys Mesoamerikkaan muutti tätä kulttuuria, ennen kuin se sulautui Chorreran kulttuuriin.


title: Vanhakylä (Järvenpää)

text: Vanhakylä on yksi Järvenpään 25 kaupunginosasta. Se sijaitsee kaupungin lounaisosassa, Tuusulanjärven länsirannalla. Kaupunginosan rajanaapureita ovat pohjoisessa Kaakkolan, idässä Tuusulajärven vastarannalla Lepolan ja Teriojan kaupunginosat sekä etelässä ja lännessä Tuusulan kunta. Vuoden 2014 lopussa Vanhakylä oli väkiluvultaan Järvenpään pienin kaupunginosa, sillä siellä asui vain 40 ihmistä.


title: Vanhakylä (Järvenpää)

text: Vanhassakylässä toimi terveyskeskus vuoden 2016 loppuun asti.


title: Vanhakylä (Järvenpää)

text: Kaupunginosassa sijaitsevalla Vanhankylänniemellä on vuodesta 1978 järjestetty vuosittainen Puistoblues-musiikkifestivaali. Kesällä 2007 piti järjestää Järvenpään rockjuhannus -tapahtuma, mutta se kaatui poliisin vastustukseen.


title: Jonna’s Problem (albumi)

text: Jonna’s Problem on Jonna’s Problem -yhtyeen debyyttialbumi. Levyn kappaleista solisti Jonna Kosonen on sanoittanut tai ollut mukana sanoittamassa seitsemässä kappaleessa. Sävellykset ja osa sanoituksista on kitaristi Tuomas Wäinölän käsialaa. Children of Bodomin ja Warmenin kosketinsoittaja Janne Wirman soittaa koskettimia kappaleessa "Take My Life".


title: Jonna’s Problem (albumi)

text: Albumi nousi Suomen virallisen listan sijalle 32.


title: Dzeržinski

text: Dzeržinski () voi tarkoittaa muun muassa seuraavia:


title: Christina Milian

text: Christina Milian (oik. Christine Flores; s. 26. syyskuuta 1981 Jersey City) on yhdysvaltalainen näyttelijä ja Grammy-palkittu R&B-laulaja-lauluntekijä ja tanssija.


title: Christina Milian

text: Milianin ura alkoi rooleista televisiosarjoissa 1990-luvulla. Hän aloitti musiikkiuransa 2000-luvun alussa, jolloin hän julkaisi debyyttialbuminsa taiteilijanimeään käyttäen. Vaikka hänet tunnetaan parhaiten laulajana, hänen ensimmäinen unelmansa oli tulla näyttelijäksi. Milian on äänialaltaan sopraano.


title: Christina Milian

text: Christina Milian tapasi näyttelijä-räppäri Nick Cannonin "Rahalla ei rakkautta saa" -elokuvan kuvauksissa ja he alkoivat seurustella vuonna 2003. Heidän suhteensa kesti kaksi ja puoli vuotta ja se päättyi, kun Cannon petti Miliania vuonna 2005.


title: Christina Milian

text: 4. syyskuuta 2009 Milian ja laulaja The-Dream menivät naimisiin Las Vegasissa. Vuonna 2010 heille syntyi tytär. Liitto päättyi eroon vuonna 2011. Nyt hän ei ole naimisissa.


title: Frederick Soddy

text: Frederick Soddy (2. syyskuuta 1877, Eastbourne – 22. syyskuuta 1956, Brighton) oli englantilainen radiokemisti, joka sai Nobelin kemianpalkinnon vuonna 1921 radioaktiivisten aineiden ja isotooppien tutkimisesta.


title: Frederick Soddy

text: Soddy syntyi Eastbournessa, missä hän opiskeli collegessa ennen kuin siirtyi opiskelemaan Aberystwythin yliopistoon ja myöhemmin Oxfordiin. Oxfordissa hän työskenteli tutkijana 1898–1900.


title: Frederick Soddy

text: Vuonna 1900 Soddy siirtyi McGill-yliopistoon Kanadaan. Siellä hän teki töitä yhdessä Ernest Rutherfordin kanssa. Soddy ja Rutherford huomasivat, että radioaktiivisten alkuaineiden poikkeava käyttäytyminen johtui siitä, että ne hajosivat toisiksi alkuaineiksi. Hajoaminen tuotti myös alfa-, beeta- ja gammasäteilyä.


title: Frederick Soddy

text: Vuonna 1903 hän todisti yhdessä William Ramsayn kanssa, että radiumin hajoaminen tuotti heliumia.


title: Frederick Soddy

text: Vuosina 1904–1914 hän toimi lehtorina Glasgow’n yliopistossa. Siellä ollessaan hän todisti, että uraani hajoaa radiumiksi. Hän todisti lisäksi, että radioaktiivisella alkuaineella voi olla useampi kuin yksi atomimassa, vaikka kemialliset ominaisuudet ovat samat. Tämä havainto johti isotoopin käsitteeseen. Myöhemmin hän todisti, että ei-radioaktiivisellakin alkuaineella voi olla useita isotooppeja.


title: Frederick Soddy

text: Myöhemmin hän työskenteli muun muassa Aberdeenin ja Oxfordin yliopistoissa.


title: Frederick Soddy

text: Soddy oli myös kiinnostunut teknokratiasta. Hän kirjoitti lukuisia teoksia liittyen radioaktiivisuuteen. Soddyn työ ja hänen esseensä, jotka toivat tietoisuuteen uuden käsityksen radioaktiivisuudesta, inspiroivat kirjailija H. G. Wellsiä kirjoittamaan kirjansa "The World Set Free".


title: D’NASH

text: D'NASH (aiemmin NASH) on espanjalainen poikabändi, joka edusti maataan vuoden 2007 Euroviisuissa kappaleella "I Love You Mi Vida". Yhtyeen muodostavat kolme laulajaa: Basty, Mikel ja Javi. D'nash on nykyään trio, Onyn lähdettyä yhtyeestä.


title: D’NASH

text: D'NASH julkaisi esikoisalbuminsa "Capaz de Todo" 27. maaliskuuta 2006. Albumin tavalliselta painokselta julkaistiin kaksi singleä: nimikappale "Capaz de Todo" sekä balladi "Dónde estás?" Lisäksi albumista julkaistiin 16. marraskuuta kaksi uutta kappaletta sisältänyt erikoispainos ja 16. huhtikuuta 2007 euroviisuedustuksen ratkettua uusi painos, jossa myös "I Love You Mi Vida" oli mukana. Yhtyeen toinen albumi "Todo va a cambiar" julkaistiin 4. joulukuuta 2007. Ensimmäinen singlejulkaisu uudelta albumilta oli ruotsalaisen Jimmy Janssonin alun perin esittämä, Ruotsin euroviisukarsinnoissa 2007 mukana ollut kappale "Amanda", jonka ruotsinkieliset sanat tosin käännettiin espanjaksi.


title: Paul Phillips

text: Paul Phillips (s. 9. elokuuta 1972, San Francisco, Kalifornia) on yhdysvaltalainen entinen pokeriammattilainen.


title: Paul Phillips

text: Phillips kirjoitti Boa-nimisen WWW-palvelinohjelman opiskellessaan Kalifornian yliopistossa San Diegossa. Se on edelleen käytössä, mutta Phillips ei sitä enää ylläpidä. Vuonna 1994 eräs Phillipsin opiskelukaveri huomasi hänen olevan kiinnostunut blackjackista ja opetti Phillipsin pelaamaan pokeria. Vuonna 1996 Phillips aloitti Go2Netin pääteknikkona ("Chief Technical Officer"). Yrityksen osakkeiden myynnistä saamansa rahan hän sijoitti pokeriin.


title: Paul Phillips

text: Phillips on pokerimaailmassa kiistelty henkilö. Häneltä kiellettiin pääsy World Series of Pokerin (WSOP) turnauksiin 2000-luvun alussa turnaussarjaa koskevien kriittisten lausuntojen takia. Lausunnot koskivat Horsehoen kasinon tapaa jakaa osallistumismaksu pelaajien ja kasinotyöntekijöiden kesken. Vaikka kilpailukielto kumottiin loppuvuodesta 2001, hän osallistui vain yhteen WSOP-turnaukseen vuonna 2002 (sijoittuen toiseksi $1,500 triple draw lowball Ace to Five -turnauksessa John Juandan jälkeen).


title: Paul Phillips

text: Phillips ei pelannut yhtään WSOP-turnausta vuonna 2003, mutta oli World Poker Tourilla (WPT) ykkösenä ja kakkosena. WPT:n Legends of Poker -turnauksessa, jossa hän oli toinen, hän ja voittaja Mel Judah tekivät lopussa sopimuksen rahojen jakamisesta ("diilin"). Tästä Sports Illustrated kirjoitti erittäin kriittisesti ja seurauksena oli, että WPT kielsi diilit omissa turnauksissaan. Phillipsin WPT-voitto tuli Five Diamond World Poker Classic -turnauksessa joulukuussa 2003. Hän kukisti finaalipöydässä muun muassa Dewey Tomkon, Gus Hansenin ja Mel Judahin ja ansaitsi 1 101 980 dollaria.


title: Paul Phillips

text: Vuonna 2004 Phillips oli finaalipöydässä kolmessa WSOP-turnauksessa (omaha hi-lo splitissä ja kahdessa no limit hold'em -turnauksessa). Viime vuosina Phillips ei ole osallistunut pokeriturnauksiin.


title: Paul Phillips

text: Elokuussa 2007 Phillipsin pokeriuran turnausansiot ylittivät 2,3 miljoonaa dollaria.


Luettelo Irlannin historiallisista luostareista, linnoista ja monumenteista.


title: Jukka Vilander

text: Jukka Vilander (s. 27. marraskuuta 1962) on entinen suomalainen jääkiekkohyökkääjä.


title: Jukka Vilander

text: Hän oli tärkeässä roolissa TPS:n 1990-luvun taitteen mestaruuksissa ja oli laitahyökkääjä pelätyssä Musta surma -ketjussa, jossa pelasi Kari Jalosen sekä Arto Javanaisen kanssa. Myöhemmin TPS:n ykkösketjun muodosti Vilander yhdessä Esa Keskisen ja Ari Vuoren kanssa. Vilander on voittanut eniten herrasmiespalkintoja.


title: Jukka Vilander

text: 1990-luvun puolivälissä Vilander siirtyi Tanskan liigaan ja onkin sen jälkeen sopeutunut tanskalaiseen elämäntapaan toimien maassa valmentajana. Kaudella 2006–2007 hän valmensi Naantalin VG-62-joukkueen kakkosdivisioonan voittoon ja nousuun suomisarjaan.


title: Sota ja rauha (ooppera)

text: Sota ja rauha (), opus 91, on Sergei Prokofjevin pääosin vuosina 1941 ja 1942 säveltämä ooppera. Teoksen libreton kirjoittivat säveltäjä ja Mira Mendelson Leo Tolstoin saman nimisen romaanin pohjalta. Teos esittelee Tolstoin laajan romaanin ydinkohtaukset ja libretto jakaantuu "rauha" ja "sota" osiin, joista jälkimmäinen on pidempi. Teoksen kokonaispituus on noin neljä ja puoli tuntia ja säveltäjä tarkoitti sen esitettäväksi kahtena peräkkäisenä päivänä.


title: Sota ja rauha (ooppera)

text: Teoksen kolmestatoista kohtauksesta kymmenen sävellettiin vuosien 1941–42 aikana. Myöhemmin säveltäjä lisäsi oopperaan kolme kohtausta (1, 2 ja 10) sekä kuorojakson kohtauksien 7 ja 8 väliin. Neuvostojohto painosti säveltäjää myös painottamaan teoksen "sota"-osaa ja korostamaan sotamarsalkka Mihail Kutuzovin osuutta, jonka katsottiin edustavan Josif Stalinia.


title: Pohjois-Andien intiaanikulttuurit

text: Pohjois-Andien intiaanikulttuurit ovat historiallisia kulttuureita, jotka sijaitsivat Etelä-Amerikassa varhaisten intiaanien aikoina Pohjois-Andien seuduilla.


title: Pohjois-Andien intiaanikulttuurit

text: Pohjois-Andien alue Ecuadorissa ja Kolumbiassa on välittävässä asemassa mm. Amazonin sademetsien, Perun ja Mesoamerikan välissä. Tunnetuimmat Pohjois-Andien intiaanikulttuurit olivat Ecuadorissa ja Kolumbiassa. Varhaisin tunnettu merkittävä Pohjois-Andien kulttuuri oli Valdivian kulttuuri. Eräs tunnetuimmista Kolumbian alueen kulttuureista on Muisca. Espanjalaiset etsivät tältäkin seudulta Eldoradoa, kultaista kaupunkia.


title: Pohjois-Andien intiaanikulttuurit

text: Pohjois-Andien kanssa samaan kulttuuripiiriin lasketaan joskus myös Keski-Amerikan eteläosat Guatemalasta etelään sekä Länsi-Intian saaristo. Useimmat alueen alkuperäiset kulttuurit tuhoutuivat pian eurooppalaisten saavuttua alueelle.


title: Pohjois-Andien intiaanikulttuurit

text: Alueella harjoitettiin kaskiviljelyä. Maniokin viljely alkoi noin 1000 eaa. "Spondylus"-kotilon kuoret olivat tärkeää kauppatavaraa, ja niistä kaiverrettiin pienoisveistoksia. Noin 350 eaa. Ecuadorin rannikolla työstettiin metalleja: kultaa saatiin huuhtomalla jokisoraa, kuparia vaihdettiin spondyluksen kuoriin.


title: Sota ja rauha (täsmennyssivu)

text: Sota ja rauha on:


title: Ony

text: Ony (oik. Antonio Martos Ortiz, s. 19. helmikuuta 1981, Valencia, Espanja) on espanjalainen laulaja ja yksi D'NASH-yhtyeen jäsenistä. Hän on julkaissut yhden sooloalbumin nimellä Balhen. Laulajanuransa lisäksi hän on esiintynyt muun muassa musikaaleissa ja elokuvassa "20 centímetros".


title: Bert Hölldobler

text: Bert Hölldobler on itävaltalainen biologi, sosiobiologi ja yksi myrmekologian johtavista tutkijoista.


title: Bert Hölldobler

text: 1951 hän kirjoittautui Würzburgin yliopistoon tavoitteenaan oppikoulun biologian opettajan tutkinto. Hän kuitenkin asetti itselleen vielä kovempia tavoitteita ja alkoi tavoitella tohtorin arvoa. Vuonna 1973 Hölldoblerista tuli Harvardin yliopiston biologian professori.


title: Suomi–Korea-seura

text: Suomi–Korea-seura on 1970 perustettu, puoluepoliittisesti sitoutumaton ystävyysseura, jonka tavoitteena on Suomen ja Korean Demokraattisen Kansantasavallan ystävällisten suhteiden kehittäminen ja lujittaminen sekä maitten välisen taloudellisen ja sivistyksellisen vuorovaikutuksen edistäminen samoin kuin Korean rauhanomaisen jälleenyhdistämisen edistäminen. Seuran edeltäjä oli 6. elokuuta 1968 perustettu Suomi–Korea ystävyyskomitea.


title: Suomi–Korea-seura

text: Seuran alkuajan toimintaa väritti sen työ diplomaattisuhteiden saamiseksi Suomen ja Pohjois-Korean välille, joka tapahtuikin 1973.